title: Luettelo jalkapallon Euroopan cupin ja Mestarien liigan loppuotteluista

text: Mestarien liiga ("UEFA Champions League") on Euroopan jalkapalloliiton järjestämä vuosittainen jalkapallokilpailu Euroopan eri maiden korkeimpien sarjatasojen parhaimmille joukkueille. Ensimmäistä kertaa kilpailu järjestettiin kaudella 1955–1956, jolloin se tunnettiin nimellä Euroopan Cup. Kaudesta 1992–1993 lähtien kilpailu on tunnettu nimellä Mestarien liiga. Alun perin turnaukseen osallistuivat vain eri maiden korkeimpien sarjatasojen mestarit sekä kilpailun puolustava mestari. Vuonna 1997 sääntöjä muutettiin niin, että myös kovatasoisten sarjojen toiseksi sijoittuneet saivat osallistua kilpailuun. Uudessa formaatissa puolustava mestari ei saanut automaattisesti paikkaa kilpailun seuraavalle kaudelle, ennen kuin vuonna 2005 sääntömuutoksen johdosta silloinen hallitseva mestari englantilainen Liverpool sai osallistui kaudelle 2005–2006.


text: Ennen vuotta 2009 oli voimassa säännös, jonka mukaan joukkueen voittaessa kilpailun kolme kertaa peräkkäin tai yhteensä viisi kertaa historiansa aikana, sai se kauden voittajalle jaettavan palkintopokaalin pysyvään omistukseensa. Kilpailun historian aikana yhteensä viisi joukkuetta ovat olleet etuoikeutettuja tähän menettelyyn Real Madrid, Ajax, Bayern München, Milan ja Liverpool. Vuodesta 2009 eteenpäin alkuperäinen palkintopokaali, joka myönnetään kilpailun voittaneelle joukkueelle, palautetaan UEFA:n haltuun ja voittajalle valmistetaan pokaalista oikeita mittasuhteita vastaava kopio.


text: Kilpailu on saanut koko historiansa aikana yhteensä 22 eri voittajaa. Entinen voittoja kilpailussa on saavuttanut espanjalainen Real Madrid, joita on kertynyt yhteensä 13 kappaletta. Samainen seura pitää myös hallussaan ennätystä peräkkäisistä voitoista, joita on viisi vuosina 1956–1960. Eniten toisia sijoja (7) kilpailussa on saavuttanut Juventus. Ainoa joukkue, joka on ollut kolme kertaa loppuottelussa ja hävinnyt ne kaikki, on Atlético Madrid. Maista Espanjalla on eniten kilpailun voittoja yhteensä 17 kappaletta, jotka ovat jakautuneet kahden joukkueen kesken (Real Madrid 12 ja Barcelona 5). Englantilaisten seurojen osallistuminen kilpailuun estettiin viideksi vuodeksi vuonna 1985 Heysel-stadionilla tapahtuneen mellakan seuraumuksena.


text: Turnauksen historian aikana loppuottelu on pelattu yhteensä kuusi kertaa samasta maasta tulevien joukkueiden välillä. Espanjalaisten välillä vuosina 2000, 2014 ja 2016, italialaisten vuonna 2003, englantilaisten vuonna 2008 ja saksalaisten vuonna 2013.


Amerikkalaisen jalkapallon III-divisioona on SAJL:n järjestämä miesten neljänneksi korkein sarjataso ja samalla alin sarjataso, jota pelataan täysillä amerikkalaisen jalkapallon säännöillä. Sarja perustettiin kaudelle 2014 jakamalla suureksi paisunut II-divisioona kahtia. Sarjan loppuottelun nimi on Tinamalja, joka päätettiin liiton järjestämän nimikilpailun perusteella. Kaudella 2018 sarjassa pelaa yhdeksän joukkuetta.


title: Tamminokkavarpunen

text: Tamminokkavarpunen ("Mycerobas affinis") on peippojen heimoon kuuluva varpuslintu.


title: Tamminokkavarpunen

text: Tamminokkavarpusta tavataan Bhutanissa, Kiinassa, Intiassa, Myanmarissa, Nepalissa ja Thaimaassa. Lajin kannankehitys on vakaa, ja se on luokiteltu elinvoimaiseksi.


title: Nokinokkavarpunen

text: Nokinokkavarpunen ("Mycerobas melanozanthos") on peippojen heimoon kuuluva varpuslintu.


title: Nokinokkavarpunen

text: Nokinokkavarpusta tavataan Bhutanissa, Kiinassa, Intiassa, Laosissa, Myanmarissa, Nepalissa, Pakistanissa, Thaimaassa ja Vietnamissa. Lajin kannankehitys on vakaa, ja se on luokiteltu elinvoimaiseksi.


title: Katajanokkavarpunen

text: Katajanokkavarpunen ("Mycerobas carnipes") on peippojen heimoon kuuluva varpuslintu.


title: Katajanokkavarpunen

text: Katajanokkavarpusta tavataan laajalla alueella Aasian keskiosissa. Lajin kannankehitys on vakaa, ja se on luokiteltu elinvoimaiseksi.


title: Lilly Caul

text: Lilly Caul on kuvitteellinen hahmo Image Comicsin kustantamassa "The Walking Dead" -sarjakuvassa ja siihen pohjautuvissa novelleissa.


title: Lilly Caul

text: Lilly, Woodburyn asukas ja Kuvernöörin sotilas, tavataan vilaukselta muutamassa numerossa, mutta myöhemmin numerossa 48 tämä saa isomman roolin. Lilly tappaa Kuvernöörin tajuttuaan tappaneensa Rickin ja Lorin lapsen, Judithin. Lilly johdattaa vielä elossa olevat Woodburyn sotilaat sisälle vankilaan, panoksien loppuessa.


title: Lilly Caul

text: Lilly on yksi sarjakuviin perustuvien novellien päähenkilöistä. Lillyn taustatarina, ja elämä Woodburyn ja vankilan välisen konfliktin jälkeen avataan novellista "Tie Woodburyyn" alkaen.


title: Lilly Caul

text: Ennen Woodburyn löytämistä 29-vuotias, useista peloista ja ahdistuksista kärsivä Lilly Caul on osa niinkutsutun "telttakaupungin" väestöä. Ison sirkusteltan ja pienempien retkitelttojen suojissa majailee noin sata ihmistä johtajinaan useita eri ihmisiä, mukaan lukien Chad Bingham ja Josh Hamilton. Lilly selvisi telttakaupunkiin yhdessä Meganin, parhaan ystävänsä, sekä muutaman muun kanssa. Isänsä Everettin Lilly menetti ennen sinne pääsyä. Lilly ystävystyy useiden henkilöiden kanssa, Bob Stookeyn ja Sarah Binghamin, Chadin tyttären kanssa. Samalla hän ihastuu Joshiin, ja he päätyvät suutelemaan. Kulkijoiden hyökätessä kylään kuusitoista ihmistä, mukaan lukien Sarah, kuolee. Raivon vallassa oleva Chad miltei tappaa Lillyn tämän johdosta, mutta kuolee pian Joshin paiskatessa tämän puuta päin. Josh pian karkoitetaan kaupungista tapettuaan Chadin, jolloin Lilly, Bob, Megan sekä Meganin poikaystävä Scott lyöttäytyvät hänen mukaansa.


title: Lilly Caul

text: Oltuaan viikkoja pois kaupungista ryhmä löytää koko kaupungin tuhoutuneen kulkijahyökkäyksessä, ja jatkavat matkaansa poispäin sieltä. He kohtaavat läheisessä kaupassa Martinezin, raskaasti varustetun miehen ja tämän ryhmän. Martinez johdattaa Lillyn kumppaneineen Woodburyyn, jonka johtoon on noussut Philip Blake. Sittemmin Kuvernöörinä tunnettu Philip pitää ankaraa kuria kaupungin sisällä ja teloittaa raa'asti aiempia vallassa olleita miehiä syöttämällä heitä kulkijoille ja pistämällä heidän tappeluareenoille. Lilly pian tajuaa että kaikki ei ole kaupungissa kohdallaan, ja alkaa suunnittelemaan pakoa Joshin kanssa. Pariskunta joutuu eripuraan ja pian Sam-niminen myös teloittaa Joshin sillä tämä ei tehnyt tarpeeksi töitä hänelle. Kuvernööri pistää Samin tappeluareenaan, ja pian Megan tekee itsemurhan Kuvernöörin tapettua Scottin, saadakseen tämän pään vesisäiliöön. Lilly kyllästyy Kuvernööriin ja yhdessä salaliittolaisten kanssa he kaappaavat tämän sekä hänen kaksi henkivartijaa, ja epäonnistuvat suunnitelmissaan kulkijoiden takia. Kuvernööri auttaa kaikki osapuolet pois satimesta, ja rankaisee Lillyä sekä muita pilkkomalla kuolleiden ruumiita. Lilly, ja Bob, jäävät asumaan Woodburyyn ja alkavat pian luottamaan Kuvernööriin.


title: Lilly Caul

text: Kuukausia myöhemmin Woodbury vastaan ottaa sarjakuvastakin tuttuja hahmoja vastaan. Kuvernööri pahoinpitelee joukon tulokkaita, joka saa Lillyn ihmettelemään kaupungin johtoryhmässä olevien asukkaiden käytöstä kun tälle ei kerrota mitä heidän kanssaan tapahtuu. Tilannetta ei helpota Lillyn raskaus, kun tämä on saamassa lasta Austin Ballardin, äskettäin tapaamansa miehen, kanssa. Pian uusi tulokas, Rick Grimes, ryhmineen pääsee pakoon kaupungista muutaman muun salaliittolaisen kanssa. Rickin ryhmästä nainen nimeltä Michonne pahoinpitelee Kuvernöörin henkihieveriin, mutta mies selviää kuin ihmeen kaupalla Bobin ansiosta. Kuvernööri alkaa pian suunnittelemaan kostoiskua Rickin kotipaikkaan, vankilaan. Woodbury löytää pian vankilan ja Kuvernööri laittaa kaiken likoon; hän uhraa sen valtaamiseen lähes kaikki käytettävissä olevat sotilaansa. Sekä Woodbury että vankilan väestö menettävät paljon ihmisiään sodassa. Kuvernöörin iskuilta vain muutama ihminen pääsee pakenemaan, kun joukko valtaa vankilan. Keskenmenon aikaisemmin saanut Lilly pillastuu tajutessaan tappaneensa vauvan (Rickin vaimon lapsen) ja lopulta ampuu Kuvernöörin. Lilly pakenee sisään vankilaan muutaman muun kanssa, kun kulkijat hyökkäävät sisään. Pureman hyökkäyksen aikana saanut Austin uhraa itsensä kulkijoille ja Lilly pääsee pakenemaan vankilalta Woodburyyn kourallinen selviytyjiä mukanaan. Lilly asettuu Woodburyn uudeksi johtajaksi, ja vastaanottaa sisään Dupreen perheen.


title: Lilly Caul

text: Viikot vierivät, ja Lilly ihastuu Dupreen perheen isään, Calviniin. Calvinin vaimo, mieleltään epävakaa Meredith tekee itsemurhan räjäyttämällä itsensä sekä kulkijoita samalla. Lilly ja Calvin rakastuvat, ja Lilly hoitaa samalla myös tämän lapsia, Tommya, Lucasta sekä Bethanya. Hyvin pian Woodburyn löytää mies, Reese Hawthorne, joka kertoo että muutaman kilometrin päässä on selviytyjiä loukussa kirkossa. Lilly kerää kasaan pienen tiimin, ja yhdessä he lähtevät etsimään joukkiota. Lilly pelastaa ryhmän ja he lähtevät takaisin Woodburyyn. Joukon johtaja, pastori Jeremiah Garlitz, on hyvin karismaattinen ja käytännönläheinen mies. Kun muut Woodburylaiset luottavat tähän, Bob pysyy taka-alallaa ja etsii johtolankoja siitä että ryhmä on hyvin vaarallinen. Pian tämä saa selville, että Jeremiah ryhmineen pyrkii tappamaan kaikki Woodburysta "Jumalan pyynnöstä". Bobin yrittäessä vakuuttaa Lillyä Jeremiahin juonesta Calvin saapuu heidän ovelleen ase kädessä. Calvin pyytää anteeksi ja yrittää ampua kaksikkoa, kunnes Tommy tappaa oman isänsä. Pian tämän jälkeen Woodbury joutuu kaaokseen; Jeremiahin ryhmän jäsenet päästävät kulkijoita sisään kaupinkiin sekä myrkyttävät osan sen kansalaisista. Vain osa Woodburylaisista pääsee turvaan, kuin myös Jeremiahin ryhmästä. Jeremiah kuljettaa kaksi viimeistä miestään pois Woodburysta kohti Floridaa, kun taas Bob vie ryhmänsä viemäreihin turvaan.


title: Lilly Caul

text: Lillyn ryhmineen asuttua viemärissä jo jonkin aikaa, Jeremiah saa selville heidän yhä olevan elossa. Hän manipuloi uuden ryhmänsä uskottelemalla heille että Lilly ja tämän ihmiset ovat vaarallisia. Lilly haluaa palata takaisin Woodburyyn viemäristöstä, vaikkakin kaupunki on zombien vallassa. Pitkien valmisteluiden jälkeen Jeremiah hyökkää Woodburylaisten kimppuun, mutta he pistävät vastaan kahta kauheammin. Jeremiah menettää kaikki sotilaansa, ja pakenee. Lilly lähtee tämän perään, ja lopulta kukistaa miehen. Taistelun aikana Bob menehtyy sydänkohtaukseen. Loput selviytyjät, mukanaan uusia kasvoja, asuttautuvat Woodburyn viereisiin rakennuksiin haaveinaan vielä palata kylään.


title: Lilly Caul

text: Vuosi Jeremiahin kuolemasta kuluu. Woodbury on saanut kumppaneita eri kylistä, kuten Haralsonista. Myös Woodburyyn on saapunut lisää väkeä eri tahoilta. Lilly pienen ryhmänsä kanssa työskentelee Atlantaan vievät junaraiteen parissa päivästä toiseen, ja palaavat päivän päätteeksi kotiinsa. Kauhukseen ihmiset huomaavat Woodburyn käyneen läpi verilöylyn, jossa kaikki aikuiset ovat kuolleet. Lilly löytää vain David Sternin elossa, joka kertoo että ryhmä sotilaita veivät tämän vaimon Barbaran sekä kaikki kylän lapset. Pahoin vaurioittunut David jätetään kylään lääkkeiden varaan ja Lilly kokoaa pienen pelastustiimin löytääkseen lapset. Tiimi harvenee lopulta vain Lillyyn ja Tommyyn, jotka löytävät Atlantasta sairaalan jossa pieni tiedemiesjoukko sotilaineen pitää lapsia lukittuina. Tiimin johtaja Raymond Nalls kertoo, että he etsivät lääkettä zombi-infektioon. Lilly vaatii Nallsia päästämään lapset menemään, ja ehdottaa itseään koekaniiniksi heille. Nalls suostuu, ja Tommy vie lapset pois laitoksesta.


title: Lilly Caul

text: Puoli vuotta vierähtää, ja Lilly osoittautuu hyväksi testikohteeksi. Eräänä päivänä laitos joutuu zombien valtaamaksi, tappaen lähes kaikki ihmiset sisällä. Lilly selviää laitoksesta ulos Nallsin kanssa, ja he selviytyvät hyvän matkaa. Nalls osoittautuu vihamieliseksi tullessaan purruksi, ja muuttuu pian zombiksi. Lilly saa tämän kontrolliinsa ja pakenee zombi-Nallsin kanssa eteenpäin. Kaksi miestä, Musolino ja Boone, löytävät Lillyn hoipertelemasta Atlantan laitamilla. He vievät naisen läheiseen Ikeaan, jossa myös lähes kaikki muut tämän ryhmäläisistä majailevat. Lilly on huolissaan Woodburyn ja Davidin tilasta, mutta Norma sanoo etteivät he voi palata sinne läheisen kaupungin ollessa täynnä kulkijoita.


title: Lilly Caul

text: Kuukausia myöhemmin Lilly kumppaneineen on asettautunut Ikeaan kodikseen. Lilly ei ole varma asuinpaikasta, sillä se joutuu jatkuvien kulkija - ja ihmishyökkäysten kohteeksi. Hän saa vakuutettua suuren osan ryhmästään mukaansa matkalle Woodburyyn. Matkan alkutaipaleella Norma joutuu virran vietäväksi, ja ryhmä olettaa tämän kuolleen. Lilly kohtaa Haralsonin johtajan, Ashin, sekä tämän suurehkon ryhmän. Ash kertoo, että hänet kaapattiin kuukausia sitten miehen nimeltä Spencer-Lee Dryden toimesta. Dryden omaa sairaalollisen obsession lapsiin, sillä tämä ei koskaan saanut omia lapsia vaimonsa kanssa. Ashin pahoinpideltyä Drydenin, tapettuaan muutaman tämän miehistä sekä vietyään lähes kaikki panttivangit mukanaan, Dryden aloittaa kostomatkansa koko lopun ryhmänsä turvin. Tämä saa Ashin ja Lillyn kiinni, ja takaa-ajo alkaa. Lillyn ryhmän jäseniä kuolee kolareissa tuon tuosta, ja Dryden menettää kaikki tiiminsä jäsenet. Ashin poikaystävän Jamien saapuessa pienen tiiminsä kanssa pelastamaan Ashia Dryden ampuu raketinheittimellään tämän auton palasiksi, jättäen vain konekiväärimiehen Frankin eloon. Lilly pakenee lasten ja Ashin kanssa paikalta, ja Dryden alkaa kiduttamaan Frankia saadakseen tietoja tästä ulos. Frank paljastaa Lillyn asuvan Woodburyssa, ja Dryden ampuu miehen. Sen jälkeen tämä suuntaa kohti Woodburya.


title: Lilly Caul

text: Lilly ryhmineen saapuu vihdoin Woodburyyn, ilman Tommya, joka joutui pakenemaan aikaisemmin kulkijoita. Sisällä kylässä he huomaavat Drydenin pitävän panttivankinaan Davidia sekä elossa olevaa Normaa. Dryden pakottaa kaikki ihmiset läheiseen kuoppaan, ja alkaa suojelemaan ryhmää kulkijoilta. Kertoessaan iltasatua lapsille Tommy ampuu miehen, ja tippuu itsekin kuoppaan. Tommy näyttää, että häntä purtiin aikaisemmin. Dryden muuttuu zombiksi, tippuen kuoppaan. Dryden puree Lillyä jalkaan, ja Bethany tappaa kulkijan. Lisää kulkijoita tippuu alas kuoppaan, joita loput ihmiset alkavat tappaa. Tommy amputoi Lillyn jalan, ja nainen pyörtyy.


title: Lilly Caul

text: Lilly herää tokkuraisena, ja huomaa kulkijoiden kuolleen, kuin myös Tommyn. Pian ihmiset kapuavat ulos kuopasta, ja jatkavat matkaansa Woodburyyn. Kuukausi myöhemmin nyt ryhmän lääkäri David tekee Lillylle jalkaproteesin. Kylän kymmenkuntahenkinen väestö pitää muistotilaisuuden kuolleille, eritoten Tommy Dupreelle.


title: Pablo Iglesias Turrión

text: Pablo Iglesias Turrión (s. 17. lokakuuta 1978 Madrid) on espanjalainen poliitikko, politiikan tutkija ja Podemos-puolueen pääsihteeri.


title: Pablo Iglesias Turrión

text:
Pablo Iglesias oli Euroopan parlamentin jäsen 2014–2015. Hän toimi valtiotieteen professorina 2008–2013 Madridin Complutense-yliopistossa.
Koulutukseltaan hän on valtiotieteiden tohtori (Universidad Complutense de Madrid, 2008). Hän on opiskellut myös Universidad Carlos III:ssa Madridissa ja European Graduate Schoolissa Sveitsissä.


title: Pablo Iglesias Turrión

text: Pablo Iglesias on julkaissut runsaasti akateemista kirjallisuutta ja artikkeleita. Hän on juontanut televisiossa ja internetissä "La Tuerka" ja "Fort Apache" -keskusteluohjelmia.


title: Pablo Iglesias Turrión

text: Pablo Iglesiasin poliittinen ura alkoi Espanjan kommunistisen puolueen nuorisoliitossa, jossa hän oli jäsenenä 1990-luvulla.


title: Anže Semenič

text: Anže Semenič (s. 1. elokuuta 1993) on slovenialainen mäkihyppääjä. Hän edustaa NSK Trzic Trifixiä ja hänen valmentajanaan toimii Igor Medved.


title: Anže Semenič

text: Semenič saavutti lentomäen MM-kilpailuissa Oberstdorfissa 2018 hopeaa joukkuekilpailussa. Henkilökohtaisessa kilpailussa hän oli neljästoista.


title: Anže Semenič

text: Semenič debytoi mäkihypyn maailmancupissa tammikuussa 2013 Wisłan suurmäen kilpailussa sijoittuen sijalle 40. Ensimmäiset maailmancupin pisteensä hän saavutti Vikersundin lentomäkikilpailusta helmikuussa 2015 sijoituttuaan sijalle 26. Kymmenen parhaan joukkoon hän sijoittui ensimmäisen kerran oltuaan kymmenes Planican lentomäessä maaliskuussa 2015. Ensimmäisen palkintosijansa, ja voittonsa, hän saavutti Zakopanessa tammikuussa 2018.


title: Anže Semenič

text: Continental Cupissa Semenič on saavuttanut kahdeksan voittoa ja yhteensä neljätoista palkintosijaa.


title: Anže Semenič

text: Vuonna 2013 Semenič voitti nuorten joukkuemäen MM-kultaa Liberecistä normaalimäen kilpailusta


title: Myllyteatteri

text: Myllyteatteri on vuonna 2003 Helsingissä perustettu ammattiteatteriryhmä, joka tekee teatteriesityksiä ja tapahtumia. Myllyteatteri toimii Helsingistä käsin kotimaassa ja kansainvälisesti. Ryhmän taiteellisena johtajana toimii ohjaaja-käsikirjoittaja Miira Sippola. Myllyteatterin jäsenet ovat esittävän taiteen ammattilaisia.


title: Myllyteatteri

text: Myllyteatterin nimi tulee ajatuksesta panna samaan myllyyn teatterin kaikki elementit, ja työryhmän yhteisen taiteellisen prosessin myötä koostaa elementeistä monikudelmaisia (polyfonisia) teoksia ja tapahtumia. Myllyteatterin nimi viittaa myös Myllysaliin, vanhaan myllyyn ja muuntamoon Suomenlinnassa, jossa ryhmä aloitti toimintansa vuonna 2003. Erilaisten elementtien yhdistäminen sekä paikkasidonnaisuus (site spesific) ovat olleet toiminnan alusta pitäen ryhmän esitystoiminnan lähtökohtia.


title: Myllyteatteri

text: Esitys Tapaus Gaala vuonna 2014 oli Myllyteatterin 10-vuotisjuhlaesitys, ja lapsuusmuistoista ja Suomen historiasta koostettu mielen karuselli.


title: Myllyteatteri

text: Vuosina 2011–2012 Myllyteatteri vastasi mittavan Divina Commedia -teatterihankkeen taiteellisesta ja tuotannollisesta johtamisesta ja toteutuksesta. Kaksivuotisessa EU-hankkeessa, Danten Jumalainen näytelmä käännettiin teatteriksi monikansallisena työryhmänä sekä kotimaassa että ulkomailla. Hankkeen lopputulos Divina Commedia 2.0 valmistettiin Portugaliin marmorikaivokselle, jossa se esitettiin Escrita Na Paisagem -festivaalilla 4.–7.7.2012.


title: Myllyteatteri

text: Divina Commedia kutsuttiin vierailulle Skupi ITF -teatterifestivaaleille Makedoniaan marraskuussa 2012, jossa esitys näytettiin Makedonian Kansallisteatterissa. Teos palkittiin festivaalin ”Best Performance” -palkinnolla.


title: Myllyteatteri

text: Myllyteatteri järjesti Tragediakilpailut ja TeatteriTeltan Rautatientorille 2008.Myllyteatterin jäsenet ovat hakeneet koulutusta ja esiintymiskannuksiaan Euroopasta, Yhdysvalloista, Japanista ja Venäjältä. Kansainväliset yhteistyöprojektit, ulkomaanvierailut ja teatterityön hahmottaminen kansainvälisesti leimaavat Myllyteatterin toimintaa.


title: Myllyteatteri

text: Myllyteatteri harjoittaa fyysistä näyttelijäntyötä Suzuki Acting Method- ja Viewpoints-metodien, sekä ryhmän itse kehittämien harjoittelumuotojen avulla. Myllyteatterin yhteydessä toimii säännöllisesti harjoitteleva treenikollektiivi. Teatteri on järjestänyt useita fyysisen teatterin työpajoja.


title: Luis Amado Tarodo

text: Luis Amado Tarodo (tai pelkkä Luis Amado; s. 4. toukokuuta 1976 Arganda del Rey, Madrid) on espanjalainen futsalmaalivahti. Hän edustaa Espanjan pääsarjan Inter Movistaria ja on pelannut myös Espanjan futsalmaajoukkueessa. Amado on yksi maailman kaikkien aikojen parhaista futsalmaalivahdeista, hänet valittiin vuosina 2003 ja 2004 maailman parhaaksi maalivahdiksi.


title: Luis Amado Tarodo

text: Kolmiin MM-kilpailuihin osallistunut Amado on voittanut Espanjan maajoukkueen kanssa MM-kilpailuista kaksi MM-kultaa vuosina 2000 ja 2004 sekä yhden hopean vuodelta 2008. EM-kilpailuista hän on saavuttanut peräti viisi kultamitalia vuosilta 2001, 2005, 2007, 2010 ja 2012 sekä yhden EM-hopean vuodelta 1999. Amado on pelannut Espanjan maajoukkueessa 135 maaottelua.


title: Luis Amado Tarodo

text: Amado on edustanut vuodesta 2001 asti Inter Movistaria, jonka paidassa hän on pelannut lähes 350 ottelua ja onnistunut maalinteossakin 16 kertaa. Espanjan mestaruuden hän on voittanut kuusi kertaa, cup-mestaruuden seitsemän kertaa ja supercupin peräti yhdeksän kertaa. UEFA Futsal Cupin mestaruuksia Amadolla on kolme kappaletta. Hänet on valittu seitsemän kertaa sarjan vuoden maalivahdiksi ja liigamestaruuteen päättyneellä kaudella 2007-2008 myös koko sarjan parhaaksi pelaajaksi. Ennen jaksoaan Interissä Amado edusti Caja Segoviaa ja Atlético Madrid Leganésia.


title: Luis Amado (täsmennyssivu)

text: Luis Amado on muun muassa seuraavien henkilöiden nimi:


title: Top Gear: Race the Stig

text: Top Gear: Race the Stig on BBC Worldwiden julkaisema 6. maaliskuuta 2014 ilmestynyt videopeli. Peli on saatavilla iOS:ille ja Androidille. Peli pohjautuu BBC:n suosittuun televisio-ohjelma Top Geariin.


title: Top Gear: Race the Stig

text: Pelin tarkoituksena on päästä mahdollisimman pitkälle päättymätöntä tietä väistellen erilaisia esteitä, toisia autoja, ja välillä myös Top Gearin testikuskin The Stigin autoa, joka yrittää hajottaa pelaajan autoa. Mikäli pelaaja törmää johonkin objektiin, joutuu hän aloittamaan pelin alusta. Pelissä on erilaisia "power-uppeja", jotka esimerkiksi moninkertaistavat pisteet tai suojaavat autoa törmäyksiltä. Pelin pisteillä voi ostaa pelin kaupasta erilaisia autoja, power-uppeja ja kypäriä. Pelin uudet päivitykset vievät pelin tapahtumat eri maihin.


title: Top Gear: Race the Stig

text: Pelin idea on hyvin samankaltainen Subway Surfersin kanssa.


title: Craig Noone

text: Craig Stephen Noone (s. 17. marraskuuta 1987 Kirkby) on englantilainen jalkapalloilija, joka edustaa Englannin mestaruussarjassa pelaavaa walesilaista Cardiff Cityä. Pelipaikaltaan vasenjalkainen Noone on vasen laitahyökkääjä.


title: Craig Noone

text: Noone aloitti uransa alasarjojen Skelmerdale Unitedissa, jota hän edusti vuodet 2005-2007. Vuodet 2007-2008 hän pelasi puolestaan Burscoughissa, jossa pelejä kertyi 24 ja maaleja neljä. Heinäkuussa 2008 Noone siirtyi Southportiin, jossa hän pelasi vain yhden ottelun, ennen kuin siirtyi elokuussa 2008 Englannin mestaruussarjan Plymouth Argyleen.


title: Craig Noone

text: Noone pelasi Plymouthissa kolme kautta, joista viimeisen Englannin kolmanneksi korkeimmalla sarjatasolla Ykkösliigassa ja kaksi edellistä toiseksi korkeimmalla sarjatasolla Mestaruussarjassa. Syyskuusta 2009 marraskuuhun 2009 hän oli lainalla Ykkösliigan Exeter City FC:ssä, jossa hän teki seitsemässä ottelussa kaksi maalia. Plymouthin paidassa Noone pelasi 55 ottelua, joissa syntyi viisi osumaa.


title: Craig Noone

text: Tammikuussa 2011 Noone siirtyi Ykkösliigan Brighton & Hove Albioniin, joka nousi kauden 2010-2011 jälkeen Mestaruussarjaan voitettuaan Ykkösliigan mestaruuden. Kaudella 2011-2012 Noone pelasi Mestaruussarjassa 33 ottelua ja teki kaksi osumaa. Kaiken kaikkiaan Noone pelasi Brightonin paidassa 59 ottelua onnistuen maalinteossa neljästi.


title: Craig Noone

text: Elokuussa 2012 Noone siirtyi useiden valioliigaseurojen kiinnostuksesta huolimatta Mestaruussarjan walesilaiseen Cardiff Cityn. Hän pelasi ensimmäisellä kaudellaan seurassa 32 ottelua, joissa syntyi seitsemän osumaa. Kaudeksi 2013-2014 Cardiff nousi Valioliigaan voitettuaan Mestaruussarjan ja Noone teki pääsarjadebyyttinsä marraskuussa 2013 Manchester Unitedia vastaan ja pääsarjauran ensimmäinen ja kauden 2013-2014 ainoa osuma syntyi tammikuussa 2014 toisen manchesterilaisseuran Manchester Cityn verkkoon. Kaudella 2013-2014, jonka jälkeen Cardiff putosi takaisin Mestaruussarjaan, Noone teki 17 pelaamassaan valioliigaottelussa yhden osuman. Mestaruussarjassa kaudella 2014-2015 Noone on ollut joukkueen avainpelaajia.


title: Jessica Jaymes

text: Jessica Jaymes (s. 8. maaliskuuta 1979 Alaska, Yhdysvallat) on yhdysvaltalainen pornonäyttelijä. Uransa hän aloitti vuonna 2002. Elokuussa 2008 hän oli Penthousen kansikuvatyttönä.


title: Roger the Engineer

text: Roger the Engineer on brittiläisen The Yardbirdsin albumi vuodelta 1966. Albumi julkaistiin tällä nimellä Yhdysvalloissa, Britanniassa nimenä oli vain Yardbirds. "Roger the Engineer" on vakiintunut albumista käytetyksi nimeksi.


title: Roger the Engineer

text: Joihinkin albumin uusintajulkaisuihin on lisätty alun perin vain singlenä julkaistut kappaleet "Happenings Ten Years Ago" ja "Psycho Daisies". Niissä kitaristeina ovat Jeff Beck ja Jimmy Page. Bassoa soittaa Chris Dreja Paul Samwell-Smithin erottua yhtyeestä.


title: Roger the Engineer

text: Sävellykset ja sanoitukset ovat kokoonpanon yhteisiä.


title: Raitoonlammi

text: Raitoonlammi on Kanta-Hämeessä Forssassa Raitoon kylässä sijaitseva järvi, joka kuuluu Kokemäenjoen vesistössä Loimijoen valuma-alueella Kojonjoen valuma-alueeseen.


title: Raitoonlammi

text: Järven pinta-ala on 5,2 hehtaaria ja sen pituus on 450 metriä ja leveys 150 metriä. Järveen laskee pari metsäojaa. Järven luusua sijaitsee järven itärannalla, josta saa alkuunsa 3,5 kilometriä pitkä laskuoja Urjalan Sokealammille, joka laskee vuorostaan Sokeaojaa myöten Koijokeen eli Kojonjokeen.


title: Raitoonlammi

text: Järven rantaviiva on 1,3 kilometriä pitkä ja ranta on pääosin moreeni- ja kalliopohjaista metsämaastoa. Järvi on keskellä Raitoon kylää. Rannoille on rakennettu runsaasti asuntoja. Länsirannalla sijaitsee vuonna 1947 valmistunut Raitoon Vilpola , joka toimii edelleen tanssilavana.


title: Raitoonlammi

text: Raitoon alue kohosi jääkauden jälkeen merestä ensimmäisten joukossa. Jos kasvaneen saaren notkoon syntyi tuolloin järvi, saattaa Raitoonlammi olla 11 200 vuotta vanha.


title: Ivar Lo-Johansson

text: Ivar Lo-Johansson (alkujaan Karl Ivar Johansson; 23. helmikuuta 1901 Ösmo, Södermanland – 11. huhtikuuta 1990 Tukholma) oli ruotsalainen kirjailija, joka on yksi maan työväenkirjallisuuden johtohahmoista. Hän syntyi maatyöläisperheeseen ja kuvasi useissa romaaneissaan ja novelleissaan eeppisellä tyylillä maaseudun köyhän väestön elämää.


title: Ivar Lo-Johansson

text: Lo-Johansson oli itseoppinut kirjailija ja ansaitsi nuorena elatuksensa muun muassa postimiehenä ja rakennustyömiehenä. Vuodesta 1922 alkaen hän sai tilapäistöitä sosiaalidemokraattisten lehtien "Nynäshamns tidning" ja "Lidingö Tidning" toimittajana. Tällöin hän päätti pyrkiä kirjailijaksi ja teki laajan Euroopan-matkan nähdäkseen maailmaa. Matkustelu ja matkakirjojen teko säilyi hänen keskeisenä harrastuksenaan myöhemminkin. Vuonna 1933 julkaistu romaani "Hyvää yötä, maa" (Godnatt, jord) on omaelämäkerrallinen kuvaus ruotsalaisen maatyöväen arjesta ja kasvavan nuoren toiveista ja pettymyksistä.


title: Ivar Lo-Johansson

text: Uransa jälkipuolella Lo-Johansson julkaisi neliosaisen muistelmakirjojen sarjan, josta nuoruusajan kuvaus "Veräjä" (Pubertet) palkittiin Pohjoismaiden neuvoston kirjallisuuspalkinnolla 1979. Hän sai ruotsalais-norjalaisen Dobloug-palkinnon vuonna 1953.


title: Sokealammi

text: Sokealammi on Pirkanmaalla Urjalassa Raitoon kylän lähellä sijaitseva järvi, joka kuuluu Kokemäenjoen vesistössä Loimijoen valuma-alueella Kojonjoen valuma-alueeseen.


title: Sokealammi

text: Järven pinta-ala on 12,1 hehtaaria ja se on kilometrin pituinen ja 150 metriä leveä. Järveen laskee kolme tulo-ojaa, joista yksi on Raitoonlammin laskuoja. Järven luusua sijaitsee järven luonaisrannalla, josta saa alkuunsa 7 kilometriä pitkä Sokeaoja, joka laskee Koijokeen eli Kojonjokeen.


title: Sokealammi

text: Järven rantaviiva on 2,4 kilometriä pitkä ja ranta on pääosin moreeni- ja kalliopohjaista metsämaastoa. Eteläranta kohoaa jyrkkänä Sokealmminvuorelle. Rannoille on rakennettu runsaasti loma-asuntoja ja pohjoispäässä sijaitsee yksi tila.


title: Liigacup 2011

text: Liigacup 2011 oli alkuvuodesta 2011 pelattu jalkapallokilpailu, johon osallistuivat Veikkausliigan 14 joukkuetta. Se oli järjestyksessään 15. Liigacup. 23. huhtikuuta pelatussa loppuottelussa FC Honka voitti Tampere Unitedin 3-0.


title: Liigacup 2011

text: Kilpailun alkulohkovaiheessa joukkueet jaettiin kahteen seitsemän joukkueen lohkoon, joissa joukkueet kohtasivat toisensa kertaalleen. Neljä parasta kummastakin lohkosta pääsi puolivälieriin.


title: Luettelo YK:n pakkausnumeroista 3201–3300

text: Alla on esitetty YK:n asettamat kemikaalien sekä teollisten valmisteiden pakkaus- ja kuljetusmerkinnät aineille, joiden YK-numerot ovat 3201–3300.


title: Itä-Ukrainan sodan alkuvaihe

text:
Itä-Ukrainan sodan alkuvaihe oli Itä-Ukrainan sodan se vaihe, jolloin
hallituksen "terrorisminvastainen operaatio" kärsi lukuisia takaiskuja. Taisteluja käytiin eniten kapinallisten päätukikohdan Slovjanskin lähellä.


title: Itä-Ukrainan sodan alkuvaihe

text: Kriisiin johtavat tapahtumat lähtivät liikkeelle, kun Azarovin hallitus kieltäytyi marraskuussa 2013 allekirjoittamasta vapaakauppasopimusta EU:n kanssa sillä perusteella, että sopimus ei olisi Ukrainalla taloudellisesti mahdollinen ja että Ukrainan sen sijaan suuntautuisi Euraasian tulliliittoon. Pitkien neuvottelujen perusteella oli yleisesti odotettua, että Ukraina vahvistaisi assosiaatiosopimusken Euroopan unionin kanssa eikä suuntautuisi Euraasian tulliliittoon.


title: Itä-Ukrainan sodan alkuvaihe

text: Azarovin hallituksen ja Ukrainan presidentin, Viktor Janukovytšin vastaiset mielenosoitukset pääkaupunki Kiovassa alkoivat yöllä 21.-22. marraskuuta 2013 jatkuen marraskuun, joulukuun, tammikuun ja helmikuun alun ilman suurehkoja väkivaltaisuuksia vuoden 2004 oranssivallankumouksen tapaan. Ukrainan venäläismyönteinen hallitus pyrki nujertamaan mellakoinniksi äityneet protestit lopulta väkivalloin Maidanin aukiolla. Helmikuussa 2014 lähinnä euromyönteiset tekivät Ukrainassa vallankumouksen. Kiovassa tapahtuneiden ampumisten ja loukkaantumisten vuoksi mielenosoittajat ja Ukrainan presidentti sopivat 21. helmikuuta 2014 tilanteen rauhoittamisesta. Samana päivänä kuitenkaan vallanjako ei toteutunut, vaan 22. helmikuuta 2014 Viktor Janukovytš pakeni tuntemattomaan paikkaan ja lopuksi siirtyi Venäjän federaatioon, jolloin korkeimman radan nopealla päätöksellä muutettiin maan perustuslaki siten, että otettiin voimaan vuoden 2004 parlamantaarisen perustuslain kaltainen laki 2014, jonka perusteella käytännössä valtionhoitajaksi ryhtyi tilapäisenä Ukrainan presidenttinä korkeimman radan puhemies.


title: Itä-Ukrainan sodan alkuvaihe

text: Virallinen uusi oranssi hallituskoalitio perustettiin 27. helmikuuta 2014, johon ei kuulunut Itä-Ukrainaa ja Etelä-Ukrainaa edustanut Alueiden puolue, jonka oppositioaseman virallisen toteamisen jälkeen alkoi Krimin kriisi itsenäisyysliikkeenä, joka perusteltiin kansanäänestyksellä, jolla pyrittiin osoittamaan Krimin niemimaan asukkaiden enemmistön tahto liittää Krimin autonominen tasavalta Krimin autonomisena tasavaltana ja Sevastopolin liittovaltiokaupunkina liittovaltiosubjekteiksi Venäjän federaatioon.


title: Itä-Ukrainan sodan alkuvaihe

text: Venäjä tuomitsi vallankumouksen. Parlamentti uhkasi säätää venäläisiä syrjivän kielilain, mutta presidentti esti sen. Sorron alle joutumista pelkäävät venäläismieliset järjestivät mielenosoituksia Itä-Ukrainassa ja Krimillä. Tilanne kriisiytyi, kun Venäjä teki Krimille sotilaallisen väliintulon ja miehitti niemimaan lähes taisteluitta. Venäläismiehityksen ollessa käynnissä Krimillä järjestettiin kansanäänestys, jossa 96,6 % krimiläisistä äänesti liittymisestä Venäjään. Alueen tataarien äänestysprosentti poikkesi venäläishallinnon ilmoittamasta. Ukraina, kaikki länsimaat sekä Yhdistyneiden kansakuntien yleiskokous tuomitsivat kansanäänestyksen laillisuuden.


title: Itä-Ukrainan sodan alkuvaihe

text: Lännessä Ukrainan tapahtumat nähtiin niin, että Venäjä pyrki säilyttämään ensin koko Ukrainan tai sitten osia siitä omassa etupiirissään. Venäjä ei olisi halunnut Ukrainan ”lännettämistä” EU:lla eikä varsinkaan haluaisi maan liittyvän Natoon. Alle kuukautta ennen Ukrainan presidentinvaaleja CNN kysyi tuhannelta ukrainalaiselta tuntevatko he uskollisuutta Eurooppaa vai Venäjää kohtaan: 56 % Eurooppaa, 19 % Venäjää, 22 % ei kumpaankaan ja 3 % ei osannut sanoa. Ukrainan aiempaa presidenttiä Viktor Juštšenkoa kertoi kannattaneensa 20 % vastanneista. Barack Obamaa kuvasivat parhaimmin sanat ystävällinen ja luotettava, Vladimir Putinia vaarallinen ja vahva johtaja. Toisaalta, Obaman ja Putinin arvioitiin ymmärtävän Ukrainan tilannetta liki yhtä huonosti, Putin 15 % ja Obama 14 %.


title: Itä-Ukrainan sodan alkuvaihe

text: Itä-Ukrainassa oli venäläismielisten protesteja, kun presidentti Janukovitsin valta oli kaadettu.


title: Itä-Ukrainan sodan alkuvaihe

text: Ukrainan hallitus päätti pienen viivyttelyn jälkeen 13. huhtikuuta kumota hallintorakennusten valtaukset vastatoimilla. Näitä vastatoimia Ukrainan hallitus kutsui "terrorisminvastaiseksi operaatioksi". Hallitus puhui neuvotteluista ja terrorismin vastaisesta operaatiosta miltei yhtä aikaa. Ukrainalaiset laskuvarjojoukot ja muut armeijan joukot lähtivät liikkeelle ja valtasivat 15. huhtikuuta takaisin separatistien hylkäämän Kramatorskin sotilaslentokentän ja paikallisen poliisiaseman. Ukrainan joukoille annettiin käsky liikkua, muttei taistella.


title: Itä-Ukrainan sodan alkuvaihe

text: 16. huhtikuuta yksi enimmäkseen nuorista varusmiehistä koottu paikallisten asukkaiden saartama Ukrainan sotilasyksikkö luovutti aseensa lukot venäläismielisille, Paikallisten asukkaiden motiivina oli osin halu rauhaan, ei pelkästään halu tukea venäläisiä. Toisaalla separatistit kykenivät kaappaamaan ukrainalaisilta kuusi panssaroitua miehistönkuljetusvaunua, jotka ajoivat Slovjanskiin Venäjän liput liehuen. Hallitus veti antautuneen sotilasyksikön kokonaan pois Itä-Ukrainasta.


title: Itä-Ukrainan sodan alkuvaihe

text: 17. huhtikuuta vastaisena yönä venäläismieliset ukrainalaiset aktivistit hyökkäsivät Mariupolissa Etelä-Ukrainassa kohti Ukrainan sisäministeriön rakennusta. Hyökkäävät separatistit heittelivät polttopulloja ja avasivat tulen rynnäkkökivääreillä. Ukrainalaiset ampuivat sekä varoituslaukauksia että kohti. Ainakin kolme hyökkääjää kuoli ja kolmetoista haavoittui. Lisäksi poliisi pidätti 63 hyökkääjää.


title: Itä-Ukrainan sodan alkuvaihe

text: Venäjän presidentti Vladimir Putin kiisti Ukrainan ja länsivaltojen väitteet separatistien tukemisesta ja varsinkin venäläisten sotilaiden olosta maassa. Samaan aikaan Venäjä keskitti lisää joukkoja Ukrainan rajalle kiristyneen Ukrainan tilanteen johdosta.


title: Itä-Ukrainan sodan alkuvaihe

text: Länsimaat, Ukraina ja Venäjä sopivat Genevessä väkivallan lopettamisesta Itä-Ukrainassa. Venäjän ulkoministeri Sergei Lavrov sanoi, että tilanne rauhoitetaan hajottamalla kaikki laittomat sotilasosastot.


title: Itä-Ukrainan sodan alkuvaihe

text: Länsi ei silti hyväksynyt Krimin liittämistä Venäjään eikä Venäjän vastaisten talouspakotteiden purkamisesta ollut edes puhetta. Huolimatta ulkovaltojen sovinnosta venäläismieliset separatistit eivät lopettaneet vastarintaansa. Itä-Ukrainan kaduilla alkoi näkyä myös Ukrainaa tukevia mielenosoittajia.


title: Itä-Ukrainan sodan alkuvaihe

text: Yhdysvallat ei luottanut siihen, että Venäjä ajaisi rauhaa Ukrainassa, vaan alkoi puhua lisäpakotteista Venäjää vastaan. Venäjän ulkoministeri Lavrov oli pettynyt Yhdysvaltain uhkauksiin lisäpakotteista. Ukrainan hallitus uhkasi separatisteja pääsiäisen jälkeen alkavilla konkreettisilla toimilla. Mutta hallitus myös lupasi alueille suurempaa valtaa ja nostaa venäjän viralliseksi kieleksi.


title: Itä-Ukrainan sodan alkuvaihe

text: Ukrainalaismieliset militantit hyökkäsivät Slovjanskissa pääsiäisen vastaisena yönä venäläisseparatistien valvomalle tiensululle. Venäjä syytti Ukrainaa siitä, ettei se halua riisua ääniaineksia aseista. Paikallinen separatistijohtaja pyysi Venäjältä rauhanturvajoukkoja paikalle. Ukrainalaisten mielestä hyökkääjät olivat Venäjän erikoisjoukkoja, joiden tarkoitus oli lavastaa ukrainalaiset syyllisiksi. Yhdysvaltain varapresidentti Joe Biden matkusti toisena pääsiäispäivänä Ukrainaan tapaamaan maan johtoa.


title: Itä-Ukrainan sodan alkuvaihe

text: Pääsiäisen jälkeen Slovjanskin läheltä löytyi usean henkilön ruumiit. Ruumiissa oli kidutuksen jälkiä. Yksi uhreista on tunnistettu presidentti Oleksander Turtshynovia edustavan puolueen poliitikoksi Volodymyr Rybaksi.


title: Itä-Ukrainan sodan alkuvaihe

text: Ukrainan hallitus alkoi hyökätä separatisteja vastaan 24. huhtikuuta 2014. Tällöin sen joukot valtasivat kaupungintalon Mariupolissa. Joukot torjuivat Artemivskissä separatistien aseellisen hyökkäyksen Tämän myötä Venäjän presidentti Putin uhkasi Ukrainaa seurauksilla. Venäjä oli aloittanut tätä ennen edellisenä päivänä sotaharjoituksen Ukrainan vastaisella rajallaan. Ukraina pyysi Venäjää lopettamaan maansa kiristämisen, vetämään pois joukkonsa maan rajan läheltä ja uhkasi maan taistelevan jos Venäjä hyökkää. Venäjä pyysi Yhdysvaltoja painostamaan Ukrainaa, jotta tämä keskeyttäisi operaationsa maan itäosissa. Ukraina julisti, ettei lopeta operaatiotaan. Puheissaan Venäjän ulkoministeri Lavrov piti kynnyskysymyksenä Kiovan Maidanin aukion mielenosoittajien ajamista pois. Toukokuun alussa Ukrainan hallistus palautti maahan yleisen asevelvollisuuden


title: Itä-Ukrainan sodan alkuvaihe

text: Separatistit sieppasivat 25. huhtikuuta ETYJ:n linja-auton matkustajat ja Ukrainan turvallisuuspalvelun terrorisminvastaisen Alfa-yksikön jäseniä. Separatistit kohtelivat vangitsemiaan ETYJ:n edustajia hyvin, mutta nöyryyttivät ja pahoinpitelivät SBU:n terrorisminvasteisen yksikön jäseniä.


title: Itä-Ukrainan sodan alkuvaihe

text: Väkivaltaisuudet jatkuivat. Venäjältä tulleiden ”vihreiden miesten” väitetty komentaja Igor Strelkov sanoi, että Venäjä ei aseista heitä, vaan että he toimivat vapaaehtoisesti. Strelkov sanoi myös, että eri separatistiryhmät ovat keskenään erimielisiä tavoitteista. Maan itäosa ei ollut vappuna 2014 enää maan hallituksen valvonnassa.


title: Itä-Ukrainan sodan alkuvaihe

text: Saksalainen "Bild am Sonntag" -lehti kertoo Yhdysvaltojen turvallisuuspalvelun CIA:n päällikön John Brennanin vierailleen Kiovassa huhtikuussa, minkä myös Valkoinen talo vahvistaa ja Venäjä tuomitsee. Lehden mukaan CIA ja Yhdysvaltojen keskusrikospoliisi FBI operoivat Kiovassa Ukrainan hallituksen neuvonantajina osallistumatta taisteluihin.


title: Itä-Ukrainan sodan alkuvaihe

text: Ukrainan armeija hyökkäsi jo kolmannen kerran Slovjanskin kapinallisia vastaan 2. toukokuuta 2014. Tällöin separatistit ampuivat alas kaksi armeijan helikopteria olalta laukaistavilla ohjuksilla. Hallituksen joukot valtasivat 2. toukokuuta yhdeksän tiesulkua ja kapinalliset tulittivat vastaan raskain asein.


title: Itä-Ukrainan sodan alkuvaihe

text: Konflikti levisi hetkittäin myös Etelä-Ukrainan Odessaan, jossa yhteenotoissa on kuollut ja loukkaantunut kymmeniä. Suurin osa sai surmansa rakennuspalossa. Palon syttymissyy on epäselvä.. Varsinkin venäläisten mielestä palon sytyttivät ukrainalaiset.


title: Itä-Ukrainan sodan alkuvaihe

text: Ukrainan sisäministeriön suorittamassa tutkimuksessa kävi ilmi, että suurin osa 172 pidätetystä tunnistettiin Venäjän ja Transnistrian kansalaisiksi. Poliisi takavarikoi suuren määrän ampuma-aseita pidätysten aikana.


title: Itä-Ukrainan sodan alkuvaihe

text: Ukrainan hallituksen joukot etenivät maanantaina 5. toukokuuta neljättä päivää kohti saarretua Slovjanskia. Ukrainan sisäministeriön mukaan ukrainalaisjoukot ovat surmanneet yli 30 separatistia ja menettäneet neljä sotilastaan. Lisäksi taisteluissa on syntynyt siviiliuhreja. 7. toukokuuta Vladimir Putin ilmoitti venäläisjoukkojen siirtyneen Ukrainan vastaiselta rajalta. Naton arvion mukaan Ukrainan vastaisella rajalla on ollut 40 000 sotilasta eikä näiden vetäytymisestä ole merkkejä. Putin puhui myös sovittelevaan sävyyn Itä-Ukrainan tilanteesta pitkään aikaan pitäen Ukrainan tulevia presidentinvaaleja oikeana suuntana ja kehotti itäukrainalaiskapinallisia siirtämään tulevia kansanäänestyksiä.


title: Itä-Ukrainan sodan alkuvaihe

text: Ukrainan sisäministeriö tiedotti, että 20 Venäjä-mielistä ja yksi poliisi on saanut surmansa Mariupolissa 8. toukokuuta käydyssä tulitaistelussa. Puolen miljoonan asukkaan Mariupol on teollisuus- ja satamakaupunki Mustanmeren rannalla Itä-Ukrainassa. Ukrainan armeija käytti operaatiossa panssaroituja ajoneuvoja.


title: Itä-Ukrainan sodan alkuvaihe

text: Ukrainan turvallisuusviranomaiset ovat terrorisminvastaisen operaation puitteissa pyrkineet saartamaan separatistijoukkojen aluetta ja esimerkiksi rajoittaan Venäjältä ja muualta tulevia täydennyskuljetuksia separatistialueelle.


title: Itä-Ukrainan sodan alkuvaihe

text: Donetskin lentokentän taistelu lauantaina 26. toukokuuta 2014 käytiin tähän mennessä kovimmat taistelut, kun Ukrainan asejoukot surmasivat kymmeniä separatisteja vallatessaan takaisin Donetskin lentokentän, kärsimättä itse miestappioita. 33 ruumishuoneelle tuodusta noin 50 kuolleesta kapinallisesta oli Venäjän kansalaisia. Slovjanskin lähellä kuoli noin 12 ukrainalaista sotilasta, kun separatistit ampuivat Ukrainan hallituksen sotilaita kuljettaneen helikopterin alas. Slovjanskin alueella oli Ukrainan armeijan tulitus tappanut ja ajanut pakoon joitain siviilejä. Venäjän TV esitti 28. toukokuuta väitteitä siitä, että Ukrainan armeija tulittaa raskain asein Slovjanskia ja Kramatorskia osuen siviilikohteisiinkin aloitettuaan mittavan sotilasoperaation näiden valtaamiseksi. Molempien osapuolten sotatoimia haittasivat yhä muun muassa joukkojen koordinaation puute ja muut ongelmat, jotka estivät joukkoja toimimasta tehokkaasti ja tuloksellisesti. Osin jo aiemmin alkanut Venäjän joukkojen vetäytyminen Ukrainan rajalta oli täydessä vauhdissa 30. toukokuuta 2014. Ukrainan hallitus ja länsi vaativat Venäjää sulkemaan Ukrainan vastaisen rajansa niin, etteivät aseelliset taistelijat pääse Venäjältä Ukrainaan. Venäjä ei suostunut tähän, mutta sanoi lähettävänsä ehkä humanitaarista apua Ukrainaan. Ukraina ja Venäjä pääsivät osittaiseen sopuun kaasukiistassaan. Etyj harkitsi tarkkailijoidensa uudelleenjärjestelyjä sieppausuhan ja taistelujen takia.


title: Halinanlammi

text: Halinanlammi on Kanta-Hämeessä Forssassa sijaitseva järvi, joka kuuluu Kokemäenjoen vesistössä Loimijoen valuma-alueella Kojonjoen valuma-alueeseen.


title: Halinanlammi

text: Järven pinta-ala on 7,0 hehtaaria ja sen pituus on 550 metriä ja leveys 200 metriä. Järveen laskee kolme pelto- ja metsäojaa. Järven luusua sijaitsee järven kaakkoisrannalla, josta saa alkuunsa 1,5 kilometriä pitkä laskuoja, joka yhtyy ensin Sokeaojaan ja sitten Koijokeen eli Kojonjokeen.


title: Halinanlammi

text: Järven rantaviiva on 1,3 kilometriä pitkä ja ranta on pääosin moreeni- ja kalliopohjaista metsämaastoa, mutta rajautuu peltomaahan pohjoisessa. Itäranta nousee jyrkästi Halinanvuorelle, joka yltää 137,4 metriä merenpinnan yläpuolelle. Rannoille on rakennettu runsaasti loma-asuntoja.


title: Halinanlammi

text: Järven vedenpintaa seurataan jatkuvasti ja sännöstellään padolla.


title: Halinanlammi

text: Vuoden 1856 Kalmbergin kartastossa lampi oli piirrettynä ja sen nimi kirjoitettiin "Halinajärvi".


title: Itä-Ukrainan sodan alkuvaiheet

text:
Itä-Ukrainan sodan alkuvaiheet tapahtuivat kesä-elokuussa vuonna 2014. Ukrainan armeija tulitti kapinallisten valvomia asutuskeskuksia raskain asein. Runsaasti pakolaisia pakeni Venäjälle. Kapinallisten valvoma alue alkoi melko nopeasti luhistua heinäkuussa
alkaneeseen Ukrainan armeijan hyökkäykseen. Itä-Ukrainan yllä ammuttiin heinäkuussa alas malesialainen matkustajakone, jolloin lähes 300 kuoli. Kumpikaan osapuoli ei ole tunnustanut tekoa. Elokuussa Itä-Ukrainaan alkoi entistä näkyvämmin virrata joukkoja ja aseistusta Venäjän puolelta, tosin yhä melko pienessä määrin. Tämän avun turvin hallituksen joukkojen hyökkäys pysähtyi kapinallisten vastarintaan elokuun lopussa vuonna 2014.


title: Itä-Ukrainan sodan alkuvaiheet

text:
Maanantaina 26. toukokuuta 2014 käytiin tähän mennessä kovimmat taistelut, kun Ukrainan asejoukot surmasivat kymmeniä separatisteja vallatessaan takaisin Donetskin lentokentän, kärsimättä itse miestappioita. 33 ruumishuoneelle tuodusta noin 50 kuolleesta kapinallisesta oli Venäjän kansalaisia.. Slovjanskin lähellä kuoli noin 12 ukrainalaista sotilasta, kun separatistit ampuivat Ukrainan hallituksen sotilaita kuljettaneen helikopterin alas. Slovjanskin alueella oli Ukrainan armeijan tulitus tappanut ja ajanut pakoon joitain siviilejä. Venäjän TV esitti 28. toukokuuta väitteitä siitä, että Ukrainan armeija tulittaa raskain asein Slovjanskia ja Kramatorskia osuen siviilikohteisiinkin aloitettuaan mittavan sotilasoperaation näiden valtaamiseksi. Molempien osapuolten sotatoimia haittasivat yhä muun muassa joukkojen koordinaation puute ja muut ongelmat, jotka estivät joukkoja toimimasta tehokkaasti ja tuloksellisesti. Osin jo aiemmin alkanut Venäjän joukkojen vetäytyminen Ukrainan rajalta oli täydessä vauhdissa 30. toukokuuta 2014.
Ukrainan hallitus ja länsi vaativat Venäjää sulkemaan Ukrainan vastaisen rajansa niin, etteivät aseelliset taistelijat pääse Venäjältä Ukrainaan. Venäjä ei suostunut tähän, mutta sanoi lähettävänsä ehkä humanitaarista apua Ukrainaan. Ukraina ja Venäjä pääsivät osittaiseen sopuun kaasukiistassaan. Etyj harkitsi tarkkailijoidensa uudelleenjärjestelyjä sieppausuhan ja taistelujen takia.


title: Itä-Ukrainan sodan alkuvaiheet

text: Kesäkuun 3. päivänä sekä venäläinen, valtiollinen uutistoimisto Itar-Tass että Ukrainan sisäministeri Arsen Avakov ilmoittivat laajamittaisesta hyökkäyksestä muun muassa Slovjanskiin. Avakov käytti maan turvallisuusviranomaisten toimista nimitystä ”terrorismin vastainen operaatio”. Avakov on kehottanut muun muassa Donetskin ja Luhanskin alueen siviileitä on pysymään sisätiloissa.


title: Itä-Ukrainan sodan alkuvaiheet

text: Ukrainan virallista linjaa lähellä olevat lähteet kertoivat muun muassa että Krasnyi Lymanin kaupunki Donetskin alueen pohjoisosassa oli päivän (3. kesäkuuta) aikana saatu hallituksen valvontaan, vaikka separatistien konekivääritulitus pudotti taistelujen aikana yhden ukrainalaisen helikopterin. Separaisteille oli annettu uhkavaatimus antautua tai tulla tapetuksi. Suuressa terrorismin vastaisessa taistelussa Slovjanskin lähistöllä Semenivkan kylän seudulla kerrottiin suurista henkilömenetyksistä. Jopa 300 tai 500 aseistautuneen ”terrorististin” raportoitiin kuolleen ja 500 tai 1 500 haavoittuneen. Ukrainan turvallisuusviranomaiset kertoivat menettäneensä itse tässä taistelussa kolme sotilasta ja 50 haavoittuneen. Separatistijohtaja kuitenkin kiisti nämä lukumäärät ja väitti Ukrainan joukkojen kärsineen suuremmat tappiot kuin separatistitaistelijat. Puolustushallinto kertoi, että mahdollisesti yhdestä Venäjän Krimin alueelta haltuunsa ottamasta MiG-29-sotilaslentokoneesta olisi tulitettu siviilejä. Luhanskin kaupungin lounaisosissa Ukrainan rajavartioston varikkotiloja () piiritti myös 3. kesäkuuta yli 300 Venäjä-mielisen taistelijan joukko. Raskain konekiväärein, panssarintorjunta-asein ja kranaatinheittimin aseistautuneiden piirittäjien joukossa raportoitiin olevan Venäjän puolelta tulleita Donin kasakkoja. Edellispäivän taistelussa esimerkiksi venäläinen RT-televisiokanava näytti hyökkääjien piiloutuneen paljolti siviiliasutuksen joukkoon ja panssarintorjunta-aseita käytetyn viereisen kerrostalon katolta. Ukrainalaistaho arvioi hyökkääjien käyttäneen siviilejä ihmiskilpinään. Ukrainalaislähde raportoi jo 3. kesäkuuta päivällä yhdeksän hyökkääjän menehtyneen ja 28:n haavoittuneen, vaikka piiritys jatkui tämän jälkeenkin. Myös ukrainalaisvarikkoa puolustaneita rajavartijoita haavoittui päivän aikana.


title: Itä-Ukrainan sodan alkuvaiheet

text: Ukrainalaislähteiden mukaan Itä-Ukrainassa toimivien ”terroristien” aktiivijoukko käsittää arviolta noin 10 000 aseistautunutta taistelijaa, joiden puolella on luokkaa kymmenen prosenttia alueen väestöstä.


title: Itä-Ukrainan sodan alkuvaiheet

text: Entisen GRU-upseerin Igor Srelkovin miehet pidättivät 10. kesäkuuta Slovjanskin kapinapormestarin Vjatšeslav Ponomarjovin vieden vangiksi SBU:n rakennukseen syyttäen tätä julkisten varojen väärinkäytöstä. Tapaus liittyi kapinallisten keskinäiseen valtataisteluun. Venäjältä tulleet taistelijat koettivat saada kurittomat kapinalliset valvontaansa.


title: Itä-Ukrainan sodan alkuvaiheet

text: Ukrainan mukaan kolme panssaria oli tullut Venäjän puolelta rajaa Ukrainaan 12. kesäkuuta mennessä. Venäjä kiisti tämän, ja syytti ukrainalaisten miehistönkuljetusvaunujen käyneen Venäjällä. Ukrainan joukot hyökkäsivät onnistuneesti Mariupolissa ja ilmoittivat varmistaneensa yli 100 km Ukrainan rajaa. Pohjoisempana Slovjansk oli ollut saarrettuna jo kuukauden ja olot kaupungissa olivat saarron takia sietämättömät. 12. kesäkuuta tapahtui viikon sisään jo toinen Donetskin tasavallan johtajan Denis Pushilinin murhayritys autopommilla, mutta koska Pushilin ei ollut käyttänyt räjähtänyttä autoa pariin päivään, attentaatti epäonnistui. Edellisellä viikolla oli murhattu ampumalla Pushilinin avustaja Maksim Petrukhin.


title: Itä-Ukrainan sodan alkuvaiheet

text: Separatistit ampuivat perjantaina 13. kesäkuuta 2014 alas armeijan kuljetuskoneen, jolloin 40 sotilasta ja yhdeksän miehistön jäsentä kuolivat. Tapauksen johdosta julistettiin kansallinen surupäivä. Ukrainan ulkoministeri käytti Venäjän vastaista mielenosoitusta rauhoitellessaan Putinista alatyylistä sanaa. Ukrainan poliisijoukot eivät tätä ennen olleet onnistuneet rauhoittamaan suuttuneita protestoijia. Venäjä vaati Ukrainan ulkoministerin vaihtamista.


title: Itä-Ukrainan sodan alkuvaiheet

text: Venäjän kantaa ainakin osin levittävä RT oli kertonut paljon Ukrainan armeijan tulituksen aiheuttamista siviiliuhreista. Kaksi venäläistä toimittajaa kuoli Itä-Ukrainassa, mistä Putin ilmaisi huolensa.


title: Itä-Ukrainan sodan alkuvaiheet

text:
Poroshenko sanoi 19. kesäkuuta 2014 Ukraina allekirjoittavan viikon sisään sopimuksen EU:n kanssa. Hän sanoi myös maan olevan sotatilassa, mutta toisaalta pyrki yksipuolisella tulitauolla kriisin ratkaisuun. Tuliteon ehtona oli kuitenkin se, että Ukraina varmistaisi ensin sotilasoperaatiollaan maan itärajan.
Donetskin separatistit eivät suostuneet tulitaukoon. Samana päivänä separatistit hyökkäsivät erään tiedon mukaan 4000 miehen voimin Slovjanskin itäpuolella Krasny Limassa, jolloin käytiin sodan siihen asti rajuimmat taistelut.


title: Itä-Ukrainan sodan alkuvaiheet

text: Separatistit olivat häviämässä taistelunsa kapinakeskus Slovjanskissa, minkä separatistien sotilastiedostaja Igor Srelkov kertoi Youtube-videossa. Strelkov pyysi Venäjältä apua, koska Slovjanskin alueen separatistien huoltoyhteys oli menossa poikki. Mutta juhannusaattona 2014 Slovjansk oli yhä separatisteilla.


title: Itä-Ukrainan sodan alkuvaiheet

text: Venäjällä sanottiin armeijan ampuvan raskailla aseille siviileitä ja tilanteen kehittyvän kohti kansanmurhaa. Donetskin alueella vedenjakelu oli vaikeaa taistelujen aiheuttamien vaurioiden takia.


title: Itä-Ukrainan sodan alkuvaiheet

text: Ukrainalaiset ilmoittivat 30. kesäkuuta 2014 sulkeneensa Venäjän vastaisen rajan estäen rajan takaa tulevat asekuljetukset. Samana päivänä Ukrainan armeijan edustaja väitti 300 separatistin kuolleen Yampilin ja Zakitnen kylien lähellä. Lukua ei voitu vahvistaa, mutta separatistien edustaja sanoi heidän kärsineen raskaita tappioita.


title: Itä-Ukrainan sodan alkuvaiheet

text: Naton pääsihteeri Anders Fogh Rasmussenin mukaan Venäläiset olivat uudestaan alkaneet 19. kesäkuuta keskittää joukkoja Ukrainan rajalle. Venäjän tiedottajan mukaan kyse oli vain Putinin lupaamasta rajavartioinnin vahvistamisesta. Tiedottaja Dmitri Peskovin mukaan Venäjä teki niin estääkseen laittoman aseiden salakuljetuksen rajan yli, niin kuin Ukraina ja länsi olivat pyytäneet. Mutta erään lähteen mukaan Venäjän joukkojen oli tarkoitus suojella Itä-Ukrainan siviilejä. Yhdysvallat varoitti jälleen Venäjää käyttämästä armeijaansa Itä-Ukrainassa.


title: Itä-Ukrainan sodan alkuvaiheet

text:
Poroshenkon rauhantarjoukseen liittyi viikon mittainen tulitauko, joka alkoi juhannusaattona. Mutta Poroshenko sanoi, että aseensa pitävät terroristit tuhotaan. Venäjä katsoi Poroshenkon rauhantarjouksen uhkavaatimukseksi, koska ehdotuksesta puuttui neuvottelujen aloittaminen.
Ulkoministeri lavrovin mukaan sotilasoperaatiota kiihdytettiin samaan aikaan, kun esitettiin Geneven sopimuksen mukaista huonompi suunnitelma.
Separatistit hylkäsivät rauhansuunnitelman ja vaativat Ukrainaa lopettamaan operaationsa. Jotkut olivat hyökänneet Ukrainan vastaisella rajalla olevan venäläisen raja-aseman kimppuun. Venäläisten mukaan Ukraina puolelta ammuttiin raja-asemaa tykillä, ja Ukrainan virallisen tiedotteen mukaan kyse oli separatistien provokaatiosta.


title: Itä-Ukrainan sodan alkuvaiheet

text:
Ukraina syytti kapinallisia tulitauon rikkomisesta 21. kesäkuuta 2014. Venäjä määräsi samana päivänä 65 000 miehen vahvuiset Keski-Venäjän joukkonsa taisteluvalmiuteen harjoituksia varten. Länsivallat uhkasivat uusilla toimilla, jollei Venäjä estä separtistien tukea. Samana päivänä Putin ilmoitti tukevansa rauhansuunnitelmaa, mutta penäsi vuoropuhelua ja neuvotteluja osapuolten välille. Putin sanoi, ettei rauhanehdotus saa olla uhkavaatimus. Porošenko varoitti "suunnitelma B:stä", jos tulitauko epäonnistuu. Putin kehotti 22. kesäkuuta kaikkia osapuolia lopettamaan taistelut, ja Porošenko suostui neuvotteluihin kapinallisten kanssa. Porošenko lupasi suurempaa autonomiaa ja venäjän kielelle tasavertaista asemaa, muttei kapinallisille itsenäisyyttä. Porošenko lupasi Venäjältä tulleille turvallista poistumiskäytävää, muttei toisaalta luvannut armahdusta Ukrainan sotilaita surmanneille ja vakaviin rikoksiin syyllistyneille. Myös separatistit liittyivät 23. kesäkuuta 2014 tulitaukoon, mutta hajanaisia ammuskeluja esiintyi yhä. Seuraavana päivänä Putin ilmoitti, että hän haluaa että parlamentti peruuttaa Venäjän voimankäyttöoikeuden Itä-Ukrainassa, mitä Ukraina kiitti. Separatistit syyttivät hallitusta tulitauon rikkomisesta 24. kesäkuuta, ja samana päivänä separatistit itse rikkoivat monta kertaa tulitaukoa mm ampuivat sotilashelikopterin alas. Yhdysvallat uhkasi 26. kesäkuuta yhä Venäjää lisäpakotteilla, vaikka Putinin mukaan hänellä ei ollut valtaa separatisteihin. Ukraina allekirjoitti 27. kesäkuuta vapaakauppasopimuksen EU:n kanssa, ja Venäjä uhkaili Ukrainaa vakavilla seurauksilla.
Ukrainasta Venäjälle paenneiden siviilien määrä on noussut yli 100 000:een.


title: Itä-Ukrainan sodan alkuvaiheet

text:
Ukrainan lopetti rakoilleen tulitauon 1. heinäkuuta 2014, jolloin sen armeija hyökkäsi taas separatisteja vastaan eri puolilla Itä-Ukrainaa. Venäjä oli pahoillaan tulitauon loppumisesta ja syytti länttä jälleen kerran geopoliittisesta pelistä. Ukraina syytti kapinallisia tulitauon rikkomisesta. Kapinallisten taistelutahto oli korkealla, mutta Ukrainan armeijan yleinen taisteluhalu edelleen huono. 2. heinäkuuta 2014 oli Kramatorskin kaupungissa pahoja vaurioita Ukrainan armeijan tulitettua sitä raskain asein. Tulituksen jatkuessa monet siviilit yrittivät paeta kaupungista ja ihmiset piiloutuivat kellareihin turvaan. Ukrainan hallitus syytti Luhanskin alueen tuhoja kapinallisten kranaatinheitinten aiheuttamiksi. Eu-maat, Ukraina ja Venäjä jatkoivat
heinäkuun alussa yhä neuvotteluja kriisin ratkaisemiseksi, ja länsi piti yhä mahdollisena Venäjä-pakotteiden koventamista.
Kapinallisupseeri Strelkovin mukaan Ukrainan joukot tulittivat Slovjanskia ja lähellä aijaitsevaa Semyonovkan kylää 60 tykistö-yksikön voimin. Ukrainan armeijan panssaroidut yksiköt tunkeutuivat tulivalmistelun jälkeen Slovjanskin kaupunkiin ja katutaistelut alkoivat itse kaupungissa, jolloin separatistien itsepuolustusjoukot päättivät vetäytyä Kramatorskiin ja Ukrainan lippu nousi kaupungintalolla. Erään lähellä kapinallisia olleen lähteen mukaan Ukrainan armeijan miehistö-ylivoima oli kapinallisiin verrattuna 50-kertainen. Vallattu Slovjansk oli melkein autio lukuun ottamatta vanhuksia, jotka eivät olleet kyenneet pakenemaan. Iltalehden toimittaja Tommi Parkkonen, joka oli ainoa toimittaja Kramatorskissa, ilmoitti että kapinalliset hylkäsivät myös Kramatorskin ja pakenivat kalustoineen kohti Donetskia. Slovjanskin kapinalliset pyrkivät nyt järjestäytymään Donetskissa, Luhanskissa ja muualla. Kapinalliset pitivät Donetskia helpompana puolustaa muun muassa sen takia, että sieltä löytyy enemmän vapaaehtoisia taistelijoita. Taistelut jatkuivat kiivainen esimerkiksi Luganskissa. Slovjanskin siviileistä osa kuvitteli Ukrainan joukkojen hyökätessä, että heidät tapetaan kaikki. Monet olivat helpottunut, kun taisteluista ja pahenevasta pulasta johtuva piina oli ohi ja kiittivät Ukrainan sotilaita. Ukrainan presidentin mielestä pikkukaupunkien valtaus oli käänteen alku, mutta
oli vielä liian aikaista iloita menestyksestä.


title: Itä-Ukrainan sodan alkuvaiheet

text:
Donetskissa oli Slovjanskin alueen evakuoinnin jälkeen yhteensä noin 8 000 kapinallistaistelijaa. Kaupungissa oli turvatonta, koska monesta kilpailevasta ryhmittymästä koostuvassa kapinallisjoukossa
oli paljon rikollisia, jotka ryöstelivät mielivaltaisesti tavallisia kansalaisia. Noin miljoonan asukkaan Donetskinkaan ei uskottu silti olevan lujasti kapinallisten valvonnassa ja
spekuloitiin kapinan olevan luhistumassa, ja kapinallisten vetäytymisestä asteittain Venäjälle. Separatistit uhkasivat sissisodalla ja anoivat Venäjältä apua. Ukrainan armeija suunnitteli 7. heinäkuuta Donetskin ja Luhanskin
kaupunkien tiukkaa saartamista ja valtaamista. Mutta raskaiden aseiden käyttö separatisteja kohtaan suurkaupungeissa nähtiin siviiliuhreja varmasti tuottavana. Luultavasti separatistit räjäyttelivät kaupunkiin vieviä siltoja ja jonkin verran väkeä pakeni kaupungista. Itä-Ukrainan kriisin syy oli pitkälti tai osin taloudellinen: Donetskissa oli rikollisuuden keskus ja joillain Moskovan oligarkeilla kaupungissa sijoituksia. 8. heinäkuuta uskottiin Donetskin valtaamisen olevan Ukrainan melko heikosti koulutetulle armeijalle vaikea tehtävä.
Näin sillä Slovjanskin valtauksessa käytettyjen raskaiden aseiden laajaa käyttöä pidettiin mahdottomana niiden tuottamien suurten siviiliuhrien takia.
Mutta Ukrainan puolustusministeri Valeri Heletei sanoi, ettei se neuvottele kapinallisten kanssa ennen näiden antautumista.
Ukrainan hallituksen joukot etenivät Donetskin ja Luhanskin liepeille 9. heinäkuuta 2014. Luhanskin läheltä kuului raskaan tykistön tulen ääniä. Samaan aikaan valtioiden johtajat jatkoivat kriisin liittyviä puhelinkeskustelujaan. Ukrainan armeija kertoi aloittaneensa hyökkäyksen Donetskin liepeillä ja taistelujen ääniä kuuluikin 30 km Donetskista länteen. Perjantaina 11. heinäkuuta vuonna 2014 käytiin rajuja taisteluja eri puolilla Itä-Ukrainaa mm. Donetskin lentokentän hallinnasta, kun kapinalliset koittivat vallata kentän itselleen. Lähellä Luhanskia olevalle raja-asemalle tehdyssä Grad-raketinheitiniskussa kuoli jopa 30 ukrainalaista sotilasta ja rajavartijaa, ja yli 90 haavoittui.


title: Itä-Ukrainan sodan alkuvaiheet

text:
Heinäkuun puolivälissä ensi kertaa yksi ihminen kuoli Venäjän puolella Itä-Ukrainasta ammuttuun kranaattituleen. Kun Venäjä peruuttamattomilla ankarilla seurauksilla uhaten syytti Ukrainaa rajakaupunkinsa tulittamisesta, se vaati turvallisuusneuvosta koolle. Mutta Ukraina väitti kapinallisten
tulittaneen rajan yli tarkoituksenaan provosoida suora aseellinen selkkaus Ukrainan ja Venäjän välille. Venäjä oli alkanut uudestaan lisätä joukkojaan Ukrainan-vastaisella rajallaan. Ukraina väitti venäläisen hävittäjän ampuneen Itä-Ukrainan yllä ukrainalaisen hävittäjän alas, niin että lentäjä onnistui pelastautumaan heittoistuimella. Venäjän puolustusministeriö kiisti Ukrainan esittämän väitteen. Eu ja Yhdysvallat kovensivat 17. heinäkuuta taloudellisia sanktioitaan, ja Venäjä uhkasi vastatoimilla.


title: Itä-Ukrainan sodan alkuvaiheet

text: Toisaalta The Washington Post tietää Ukrainan edelleen toimittavan Venäjälle aseita, ja esimerkiksi Zaporižžjassa ja Dnipropetrovskissa toimivat asetehtaat ovat maan merkittävimpiä työllistäjiä, erityisesti Venäjän-vienti. Presidentti Porošenko on kieltänyt aseviennin Venäjälle.


title: D. G. Monrad

text: Ditlev Gothard Monrad (24. marraskuuta 1811 Kööpenhamina – 28. maaliskuuta 1887 Nyköping) oli tanskalainen piispa ja poliitikko, joka toimi Tanskan pääministerinä vuosina 1863–1864. Hän joutui eroamaan Tanskan–Preussin sodan käännyttyä Tanskalle tappiolliseksi.


title: D. G. Monrad

text: Monrad valmistui 1836 teologian kandidaatiksi ja 1838 maisteriksi pääaineenaan seemiläiset kielet. Hänestä tuli jo nuorena poliittisen liberalismin kannattaja ja hän oli 1830- ja 1840-luvuilla mukana uudistusliikkeessä, joka vaati Tanskaan perustuslaillista ja parlamentaarista hallintoa. Monrad toimitti vuodesta 1839 alkaen useita vapaamielisinä tunnettuja poliittisia lehtiä ja kuului 1841–1846 Kööpenhaminan kaupunginvaltuustoon. Hänestä tuli yksi kansallisliberaalien johtajista. Monrad valittiin vuonna 1846 ensimmäisen kerran säätyvaltiopäiville, mutta hän ei ottanut paikkaa vastaan vaan ryhtyi papiksi Lollandiin. Kuninkaan lupauduttua perustuslailliseen hallintoon maaliskuussa 1848 Monradista tuli kirkollisasiainministeri uuteen hallitukseen ja hän suurelta osin luonnosteli samana vuonna hyväksytyn Tanskan perustuslain (ns. heinäkuun perustuslaki). Hän erosi hallituksesta marraskuussa 1848, sillä hän ei tukenut Etelä-Slesvigin valloittamiseksi aloitettua sotaa. Monrad toimi Lolland-Falsterin hiippakunnan piispana 1849–1854. Hän oli samanaikaisesti myös edustajana kansankäräjillä lähes yhtäjaksoisesti 1849–1865 ja saavutti siellä suuren vaikutusvallan. Monrad oli uudelleen kirkollisministerinä 1859 ja 1860–1863 sekä samanaikaisesti sisäministerinä 1860–1861. Hän oli myös Tanskan valtaneuvoston jäsen 1856–1863 ja maan kansakoulutoimen johtaja vuodesta 1855.


title: D. G. Monrad

text: Monradista tuli pääministeri joulukuussa 1863. Tanskan suhteet Saksan valtioihin olivat kiristyneet varsinkin edellisen, Carl Christian Hallin johtaman hallituksen aikana. Välttääkseen uhkaavan sodan Preussia ja Itävaltaa vastaan Monrad ehdotti hiljattain säädetyn ns. marraskuun perustuslain peruuttamista, mutta ei halunnut kuninkaan kumoavan sitä omavaltaisesti. Sodan puhjettua Monradin katsottiin olleen vastuussa Tanskan vastoinkäymisistä. Kenraalien neuvoista piittamatta hän ei antanut Tanskan joukoille lupaa perääntyä Dybbølistä, jonka preussilaiset huhtikuussa 1864 valtasivat. Sen jälkeen hän yritti saada Englannilta sotilaallista tukea Tanskalle, jotta edes osa Slesvigistä saataisiin pidettyä. Kun tanskalaiset joutuivat perääntymään myös Alsin saarelta, Monrad joutui eroamaan 11. heinäkuuta 1864 pääministerin tehtävistä. Hän äänesti parlamentissa Wienin rauhansopimuksen hyväksymistä vastaan, sillä hänen mielestään jopa Tanskan liittäminen kokonaan Preussiin olisi ollut parempi kuin Slesvigin jakaminen.


title: D. G. Monrad

text: Pian pääministerikautensa jälkeen Monrad vetäytyi kokonaan politiikasta. Hän asui vuosina 1865–1869 Uudessa-Seelannissa ja viljeli maata, mutta joutui palaamaan terveysongelmien vuoksi Tanskaan. Hän palasi papinuralle ja hänet nimitettiin 1871 uudelleen Lolland-Falsterin piispaksi. Monrad kirjoitti myöhempinä vuosinaan useita uskonnollisia ja teologisia teoksia ja julkaisi poliittista kirjeenvaihtoaan. Hän oli vielä 1882–1886 kansankäräjillä liberaalien oikean siiven edustajana ja vastusti J. B. S. Estrupin hallitusta.


title: Valijärvi

text: Valijärvi on Kanta-Hämeessä Forssan ja Tammelan rajalla sijaitseva järvi, joka kuuluu Kokemäenjoen vesistössä Loimijoen valuma-alueella Kojonjoen valuma-alueeseen.


title: Valijärvi

text: Järven pinta-ala on 87,3 hehtaaria ja sen pituus on kaksi kilometriä ja leveys 700 metriä. Järveen laskee useita suo-ojia. Järven luusua sijaitsee järven luoteisrannalla, josta saa alkuunsa 1,2 metriä pitkä laskuoja Koijokeen eli Kojonjokeen.


title: Valijärvi

text: Järven rantaviiva on 7,2 kilometriä pitkä ja ranta on pääosin suomaata ja hiekka-ahrjua, mutta paikoin myös moreeni- ja kalliopohjaista metsämaastoa. Järveä rajoittaa pohjoisessa Valiharju, joka jatkuu Pahurinharjuna lähes Koijärven kylälle saakka. Muissa ilmansuunnissa rannat ovat metsäistä suota. Idässä sijaitsee Valinsuo ja lännessä Valijärvensuo. Etelä- ja pohjoisrannoille on rakennettu runsaasti loma-asuntoja. Järvellä on 10 pientä luotomaista saarta, jotka ovat kaikki rakentamattomia.


title: Valijärvi

text: Vuoden 1884 Senaatin kartastossa järven nimi kirjoitettiin "Wälijärvi".


title: Ahvenlammi (Forssa)

text: Ahvenlammi on Kanta-Hämeessä Forssassa sijaitseva järvi, joka kuuluu Kokemäenjoen vesistössä Loimijoen valuma-alueella Kojonjoen valuma-alueeseen.


title: Ahvenlammi (Forssa)

text: Järven pinta-ala on 1,1 hehtaaria ja sen pituus on 300 metriä ja leveys 50 metriä. Järven luusua sijaitsee järven etelärannalla, josta saa alkuunsa kaksi kilometriä pitkä laskuoja Koijokeen eli Kojonjokeen.


title: Ahvenlammi (Forssa)

text: Järven rantaviiva on 0,64 kilometriä pitkä ja ranta on pääosin moreeni- ja kalliopohjaista metsämaastoa. Rannoille on rakennettu muutama loma-asunto, joille johtaa tiet Matkusta ja Humppilasta.


title: Separatistien hyökkäykset Itä-Ukrainassa 2014–2016

text: Separatistien hyökkäykset Itä-Ukrainassa 2014–2015 olivat Venäjän tukemien separatistien sotatoimia Ukrainan armeijaa vastaan, joilla he pyrkivät valtaamaan itselleen lisää alueita Itä-Ukrainasta Minskissä syyskuussa 2014 sovitusta tulitauosta huolimatta. Syyskuun jälkeen ammuskeltiin jatkuvasti varsinkin Donetskin lentokentän lähellä.


text: Separatistit kahakoivat myös keskenään. Vuodenvaiheessa 2014–2015 he pyrkivät kohti Mariupolia ja Delbatsevaa. Uuden tulitauon jälkeen sotatoimet olivat jonkin aikaa hiljaisempia. Keväällä ja kesällä 2015 käytiin kovia taisteluja, jotka hiljenivät syyskuun 2015 tulitaukoon. Separatistit hyökkäsivät uudelleen vuoden 2016 maaliskuussa, mikä kiihdytti taisteluja.


text: Ukrainassa separatisteja alettiin kutsua terroristeiksi ja hyökkäysten torjumista terrorismin vastaiseksi sodaksi. Separatisteja kutsuttiin myös kapinallisiksi.


text: 21. syyskuuta 2014 tulitauko ei näyttänyt pitävän. Separatistit hyökkäsivät Ukrainan armeijaa vastaan, joka pyrki torjumaan hyökkäyksiä.


text: Syyskuussa separatistit ilmoittivat haluavansa järjestää omat vaalit marraskuussa, mitä Ukrainan hallitus vastusti.


text: Venäläiset määräsivät venäläispoliisit tutkimaan väittämäänsä Itä-Ukrainassa tapahtunutta kansanmurhaa. Tähän Ukraina vastasi omilla tutkintamääräyksillään, joiden kohteena olivat kansanmurhaa tutkivat viranomaiset, jotka Ukrainan mielestä olivat terroristien puolella.


text: 2. lokakuuta 2014 Donetskin keskustaa tulitettiin raskain asein ensimmäistä kertaa, ja sveitsiläinen avustustyöntekijä kuoli. Venäjä näytti aseistavan separatisteja ja keskittävän joukkoja siten, että joukot saattaisivat vallata Ukrainalta Donetskin lentokentän ja Mariupolin.


text: Donetskin ja Luhanskin alueiden kapinalliset järjestivät johtajien ja parlamentin vaalit 2. marraskuuta 2014. Vain Venäjä tunnusti vaalit laillisiksi. Ukrainan presidentti sanoi vaalien rikkoneen Minskissä sovittua aselepoa.


text: Presidentti Petro Porošenko pyysi tämän jälkeen parlamenttia peruuttamaan kapinallisalueiden erityisaseman, joka oli sovittu Minskissä. Marraskuun vaaleissa valittu Donetskin kansantasvallan johtaja Alexandr Zahartsenko halusi neuvotella Ukrainan hallituksen kanssa. Porosenko torjui Donetskin kapinahallituksen varkaina ja hyökkääjinä ja osallistui uutistoimisto Reutersin mukaan kriisikokoukseen, jossa pohdittiin uusia toimia separatisteja vastaan.


text: Pian tämän jälkeen Ukraina saartoi kapinallisalueen osittain. Maa ilmoitti aloittavansa passintarkastukset kapinallisalueiden rajalla, lopettavansa alueiden rahoituksen ja lähettävänsä uusia joukkoja kapinallisalueille. Ukraina lupasi silti jatkaa sähkön ja kaasun toimituksia, jotta ihmiset selviäisivät talven yli.


text: Kapinalliset syyttivät Ukrainan hallitusta uuden offensiivin valmistelusta ja Minskin sopimuksen rikkomisesta. Jännitys kiristyi kriisialueella. Ukrainan armeijan mukaan Venäjän rajan yli tuli 7. marraskuuta kymmeniä ajoneuvoja raskasta sotakalustoa. Etyj vahvisti rauhanprosessin olevan vaarassa raskaiden aseiden siirtojen takia. Donetskin lentokentän taistelut kiihtyivät rajuimmiksi sitten edeltäneen kuukauden. Länsimaat määräsivät yhä uusia pakotteita Venäjälle.


text: Kapinallisten keskinäiset kahakoinnit rauhoittuivat huomattavasti, kun kapinahallinnon ja Venäjän epäsuosioon joutuneita kapinakomentajia "puhdistettiin" pois. Igor Bezler katosi marraskuussa. Alexander "Batman" Bednov kuoli tulitaistelussa.


text: Venäläismieliset kapinalliset hyökkäsivät tammikuun lopulla monin paikoin Itä-Ukrainassa, ja taistelut kiihtyivät elokuun tasolle. Kapinalliset tulittivat ilmeisesti tahallaan siviilien asuinaluetta Mariupolissa surmaten ainakin 30 henkilöä. Kapinalliset tunnustivat iskun kiistettyään sen ensin. YK tuomitsi iskun. Venäjä esti iskun tuomitsevan päätöksen ssa. Ukrainan parlamentti julisti Venäjän hyökkääjäksi. Maassa liikkeellepantiin 250 000 sotilasta.. Putin sanoi, että Ukrainassa taistelee Naton vapaaehtoisjoukko, jonka tarkoitus on osallistua Venäjän motittamiseen. Nato kiisti tämän sanoen, että ainoat Ukrainassa taistelevat ulkomaiset sotilaat ovat venäläisiä. Kapinalliset hyökkäsivät tammi-helmikuussa kohti osin saarroksissa ollutta Delbatsevan kaupunkia. EU pidensi talouspakotteita ja uhkasi niiden lisäämisellä. Saksa ja Ranska neuvottelivat 7. helmikuuta 2015 Venäjän kanssa pyrkien diplomatian avulla kohti kriisin ratkaisua, mutta hyvin epävarmoin tuloksin. Yhdysvallat ja Nato harkitsivat aseapua Ukrainalle.


text: Kriisin osapuolet sopivat tulitauosta Minskissä 12. helmikuuta 2015. Kapinalliset hyökkäsivät päivää ennen tulitauon alkamista tulittaen ankarasti Delbatsevaa. Taistelut hiljenivät kokonaan 15. päivän vastaisena keskiyönä. Monet asiantuntijat suhtautuivat tulitaukoon epäillen.


text: Tulitakoa rikottiin jo ensimmäisenä päivänä muun muassa Dbeltshevassa.


text: Sekä Ukrainan, että separatistien joukot vetivät raskaita aseitaan pois, ja taistelut rauhoittuivat huomattavasti. Separatistien väitettiin vetävän vain osan raskaista aseistaan, ja siirtävän niitä Mariupolin vastaiselle rintamalle. Tulitauon vallitessa separatistit hyökkäsivät muun muassa Donetskin lähellä. Lännessäkin Venäjän arveltiin kannattavan tulitaukoa. Taistelut vähenivät huomattavasti maalis-huhtikuussa, vaikka lähinnä Doneskin ja Mariupolin lähellä taisteluja esiintyikin.


text: Maaliskuussa Venäjän rajan yli virtasi yhä aseita. Ukrainan separatistit uhkailivat Etyj-tarkkailijoita väkivallalla. Ukrainan mukaan kapinalliset valmistelivat suurhyökkäystä Taistelut kiihtyivät uudelleen Maripolin lähellä olevassa Shyrokynen kylässä huhtikuun alussa. Hallitus myöntyi kansanäänestykseen kapina-alueiden autonomiasta, jos tämä tapahtuisi Ukrainan lakien mukaan. Kapinalliset ja Venäjä vastustivat tätä. Ukrainan presidentti Porošenko ei enää 6. huhtikuuta 2014 vastustanut kansanäänestystä, jossa päätetäisiin vallan hajauttamisesta maakunnille. Mutta Porošenko ei edelleenkään halunnut hajauttaa maata liittovaltioksi. Porošenko myös nimitti puolustusministeriksi äärikansallismielisen Oikean sektorin johtajan Dmytro Jarošin, kun toisaalta hän oli ratsannut erään vapaaehtoisjoukkoja tukeneen oligarkin. Kapinalliset uhkasivat lopettaa tulitauon. Kun valtiot 14. huhtikuuta neuvottelivat rauhansuunnitelman toisesta vaiheesta, taistelut kiihtyivät Donetskin ja Mariupolin välillä. Minskin sopimusta rikottiin, kun raskasta aseistusta käytettiin. Ukrainassa ja kapinallisalueella tapahtui salamurhia. Kaksi venäläisiksi sotilaiksi itseään väittänyttä miestä jäi kiinni Ukrainassa. Venäjän mukaan miehet eivät olleet aktiivipalveluksessa.


text: Kapinallisjohtaja Aleksei Mozgovoi surmattiin miinalla ja konetuliaseilla. Mozgovoi oli eri mieltä Kremlin kanssa. Murhaajiksi epäiltiin Mozgovoin omia miehiä tai jonkun osapuolen vakoojia. Ukraina ilmoitti lopettavansa merkittävien ihmisoikeussopimuksien noudattamisen vedoten sotatilaan.


text: Kovia taisteluja oli monin paikoin kesäkuun alussa 2015. Heinäkuun puolivälissä separatistien etulinjassa oli merkkejä sotaväsymyksestä. Kapinalliset vaativat itselleen koko Donetskin ja Luhanskin alueita. Venäjän puolella Ukrainan vastaista rajaa oli suurin kriisin aikainen joukkojen keskitys. Taistelut kiihtyivät ja sodan pelättiin elokuun puolivälissä roihahtavan uudelleen.


text: Tulitauko hiljensi Itä-Ukrainan taisteluja lähes olemattomiin elokuun lopussa. Eri valtioiden keskinäisissä Ukraina-neuvottelussa sovittiin Itä-Ukrainan vaalien siirtämisestä Ukrainan vaalilakien mukaiseen ajankohtaan. Molemmat osapuolet vetivät lokakuun alussa raskaita aseitaan pois rintamalta.


text: Yksittäisiä välikohtauksia yhä oli harvakseltaan. Tilanteen rauhoittumisen syynä pidettiin lännessä muun muassa Venäjän tai kapinallisten tai molempien haluttomuutta jatkaa riskialtista operaatiota. Venäjälle Ukrainan tilanne oli kehittynyt edulliseen suuntaan: Ukraina ei ollut toistaiseksi liittymässä EU:hun tai Natoon. Venäjä myös luultavasti pyrki pakotteiden poistamiseen. Mutta sodan alkamista uudelleen pelättiin yhä.


text: Ukrainan kriisissä oli joulukuussa 2015 kuollut yli 9 000 ihmistä. Itä-Ukrainan alueille virtasi vuoden lopulla yhä aseita ja taistelijoita Venäjältä. Se kiristi tilannetta ja kiistellyillä alueilla tapahtui edelleen tappoja, kidutusta ja laittomuuksia. Separatistien hyökkäykset jatkuivat maaliskuussa..


text: Taistelut kiihtyivät maaliskuussa 2016. Separatistit pyrkivät maalis-huhtikuussa 2016 valtaamaan Avdijivkan, jonka kautta kulkee Horlivkan-Donetskin valtatie. Ihmiset pakenivat taisteluja ensi kertaa sitten edellisen kesän.


title: Daley Sinkgraven

text: Daley Sinkgraven (s. 4. heinäkuuta 1995 Assen) on alankomaalainen jalkapalloilija, joka edustaa Eredivisiessä pelaavaa Ajaxia. Pelipaikaltaan vasenjalkainen Sinkgraven on hyökkäävä keskikenttäpelaaja.


title: Daley Sinkgraven

text: Sinkgravenin kasvattajaseura on Heerenveen, johon hän liittyi vuonna 2008. Edustusjoukkueen paidassa Eredivisiessä Sinkgraven debytoi tammikuussa 2014 Roda JC:tä vastaan. Kaudella 2013-2014 hän pelasi Eredivisiessä 15 peliä ilman maaleja. Avausmaali Eredivisiessä syntyi syyskuussa 2014 AZ:n verkkoon. Kauden 2014-2015 syyspuoliskolla Sinkgraven pelasi Heerenveenin paidassa 20 ottelussa, joissa hän osui neljästi.


title: Daley Sinkgraven

text: Tammikuussa 2015 Sinkgraven siirtyi Eredivisien suurseuraan Ajaxiin arviolta seitsemän miljoonan euron siirtosummalla, mikä teki Sinkgravenista seuran kalleimman oston sitten Miralem Sulejmanin ja vuoden 2008. Sinkgraven debytoi Ajaxin paidassa AZ:tä vastaan helmikuussa 2015.


title: Daley Sinkgraven

text: Sinkgraven on pelannut monissa Alankomaiden nuorten maajoukkueissa. Nykyisin hän edustaa alle 19-vuotiaita, joissa hän on pelannut vuodesta 2014 lähtien yhden ottelun ilman osumia, sekä alle 21-vuotiaita, joissa hän on pelannut niin ikään vuodesta 2014 lähtien kolme ottelua ilman maaleja.


title: Daley Sinkgraven

text: Sinkgravenin isä on entinen jalkapalloilija ja jalkapallovalmentaja Harry Sinkgraven.


title: Päivännoutokasvit

text: Päivännoutokasvit (Cistaceae) on pienehkö kasviheimo koppisiemenisten Malvales-lahkossa. Heimon tunnettuja sukuja ovat kistukset ("Cistus"), päivänkilot ("Fumana"), pensasnoudot ("Halimium"), päivännoudot ("Helianthemum"), pikkunoudot ("Lechea") ja noudokit ("Tuberaria").


title: Päivännoutokasvit

text: Päivännoutokasvit ovat aromaattisia ruohoja tai pensaita, joilta juurikarvat puuttuvat. Karvat on rauhasmaisia, yksinkertaisia, kimpuiksi järjestyneitä tai tähtimäisiä. Lehtiasento on tavallisesti vastakkainen, joskus kierteinen. Ledet ovat hammaslaitaisia, sulka- tai kourasuonisia, toisinaan korvakkeellisia; kannat ovat leveitä, jopa parittain yhteen kasvaneita. Verho- ja terälehdet ovat enemmän tai vähemmän kohdakkaisia. Verholehtiä on tavallisesti viisi, joista kaksi ulointa on muita pienempiä. Terälehdet ovat sulkeutuneina laskostuneita. Heteitä on tavallisesti paljon, joskus vain kolme, ja ne ovat usein kosketusherkkiä. Sikiäin on yhdislehtinen, kolmen tai 5–10 emilehden muodostama, ja siinä on tavallisesti laitaistukat. Vartalo on ontto, luotit pieniä tai pallomaisia ja/tai liuskaisia, nystypintaisia. Kussakin emilehdessä on yksi tai useampia suoria siemenaiheita. Siemenkuori on usein limautuva. Alkio on vaihtelevissa määrin voimakkaasti käyristynyt, pitkä, ja siinä on ohuet ja käyrät tai poimuttuneet sirkkalehdet sekä lyhyt ja tukeva sirkkajuuri.


title: Päivännoutokasvit

text: Päivännoutokasvien levinneisyys käsittää Euraasian, Pohjois-Afrikan, Pohjois-Amerikan ja Etelä-Amerikan eteläosat. Välimeren alue on heimon monimuotoisuuskeskus. Päivännoutokasvit kasvavat avoimilla ja aurinkoisilla kasvupaikoilla hiekkaisella tai kalkkipitoisella kasvualustalla.


title: Päivännoutokasvit

text: Päivännoutokasvit, Sarcolaenaceae-heimo ja siipipuukasvit (Dipterocarpaceae) kuuluvat Malvales-lahkon evoluutiopuussa samaan kehityshaaraan eli kladiin, jota luonnehtivat sienijuuret, putkisolut (trakeidit), ellaghappo, erityskanavat, usein kahden ulomman verholehden erilaisuus muihin verholehtiin nähden, nivelettömät heteenpalhot, suorat siemenaiheet, siemenkuoren eksotegmen-kerroksen invaginaatio kalatsan alueella, siemenkuoren tulppamainen muodostuma, jossa on ydin ja rengasmainen annulus sekä tärkkelyspitoinen endospermi.


title: Päivännoutokasvit

text: Päivännoutokasvien heimoon kuuluu kahdeksan sukua ja 175 lajia. Suurimmat suvut ovat päivännoudot ("Helianthemum", 80–110 lajia), "Crocanthemum" (24 lajia) ja kistukset ("Cistus", 18 lajia). Päivänkiloja ("Fumana") on yhdeksän eurooppalaista lajia. Se on ainoa heimon suku, jonka kukissa on joutoheteitä.


title: Päivännoutokasvit

text: Heimon suvut ovat:


title: Salatut elämät (esityskausi 1999)

text: Salattujen elämien ensimmäinen esityskausi esitettiin MTV3-kanavalla keväällä 1999.


title: The Madden Brothers

text: The Madden Brothers on vuonna 2011 perustettu pop rock- ja folk rock -musiikkia esittävä duo, jonka muodostavat Good Charlotte -yhtyeen veljekset Joel ja Benji Madden. Duon kotipaikka on Los Angeles. The Madden Brothers on Maddenin veljesten sivuprojekti Good Charlotten ohella.


title: The Madden Brothers

text: The Madden Brothersin esikoisalbumi "Greetings from California" ilmestyi Capitol Recordsin kustantamana syyskuussa 2014. Albumilta on julkaistu kaksi singleä, "Dear Jane" ja "We Are Done". Kappaleista jälkimmäinen pääsi myös EA Sportsin FIFA 15 -pelin soundtrackille. Ensimmäisen singlensä, "Let The World Be Stillin", duo julkaisi jo vuonna 2012.


title: The Madden Brothers

text: Vuonna 2014 Maddenin veljekset olivat "The Voice Kids Australian" ensimmäisen kauden yhtenä tuomarina.


title: Salatut elämät (esityskausi 1999–2000)

text: Salattujen elämien toinen esityskausi esitettiin MTV3-kanavalla syksystä 1999 kevääseen 2000.


title: Juho Kauro

text: Juho Kauro (s. 19. helmikuuta 1990) on suomalainen koripalloilija.


title: Juho Kauro

text: Kalajoelta kotoisin oleva Kauro on Kokkolan NMKY:n kasvatti. Kauden 2007–2008 hän pelasi Äänekosken Huiman A-nuorten joukkueessa, ja kaudella 2008–2009 hän pelasi A-nuorten SM-sarjaa HoNsU:ssa voittaen ikäluokan SM-pronssia. Samalla kaudella hän pelasi myös kahdeksassa miesten I-divisioonaottelussa BC Jyväskylän joukkueessa. Kaudella 2009–2010 Kauro ei pelannut miesten korkeimmilla sarjatasoilla, mutta seuraavalla kaudella hän kuului Kauhajoen Karhun Korisliigajoukkueeseen, jossa pelasi kymmenessä ottelussa 0,4 pisteen ja 0,5 levypallon ottelukohtaisilla keskiarvoilla. Seuraavalla kaudella Kauro edusti divisioonaseura BC Nokiaa.


title: Juho Kauro

text: Syyskuussa 2012 I-divisioonassa pelannut Oulun NMKY ja Kauro tekivät pelaajasopimuksen. Tätä ennen hänelle oli tehty polvileikkaus.


title: Achates Thuneberg

text: Karl Gustaf Achates Thuneberg () oli apteekkari, joka perusti Suomen ensimmäisen puuhiomon.


title: Achates Thuneberg

text: Thunebergin vanhemmat olivat everstiluutnantti Karl Johan Thuneberg ja Agata Vilhelmina Jack. Hän toimi apteekkioppilaana Helsingissä ja farmaseuttina Pietarissa ja Helsingissä sekä proviisorina Tammisaaressa ja Viipurissa. Itsenäisenä apteekkarina hän oli Viipurissa appensa aiemmin omistamassa apteekissa 1859-1879. Thuneberg sai 1853 oikeudet öljytehtaaseen Viipurin maalaiskunnan Kintereenkylässä, jonne hänen appensa oli muuttanut perheineen luovutettuaan apteekkioikeutensa vävylleen. 1860 Thuneberg rakensi Suomen ensimmäisen puuhiomon Viipurin maalaiskuntaan Hounijoen Kintereenkoskeen. Hiomakoneen keksinnön oikeudet hän oli ostanut 1856 viipurilaiselta kirjanpainajalta Carl Wilhelm Holmströmiltä. Keksintö ei kuitenkaan toiminut tyydyttävästi ja Thuneberg joutui kehittämään edelleen hiontamenetelmää ja siihen perustuvaa konetta. Se rakennettiin Paul Wahl & Co:n tehtailla Varkaudessa ja sillä tuotettiin puupahvia ja ainakin vuoteen 1875 saakka. Tehtaasta myytiin pahvin ohella myös ylimääräistä puuhioketta. Thuneberg ei kuitenkaan saanut apteekkarin toimensa ohella tehdastaan kehittymään kilpailukykyiseksi.


title: Achates Thuneberg

text: Thunebergin puoliso vuodesta 1851 oli Anna Elisabet Berg, Viipurin 1. apteekin omistajan Alexander Bergin tytär (s. 1832).


title: Abuna Messias

text: Abuna Messias on Goffredo Alessandrinin vuonna 1939 ohjaama italialainen historiallinen elokuva. Se kertoo kardinaali Guglielmo Massaian toisesta lähetysmatkasta Etiopiaan 1800-luvun loppupuolella. Elokuvan pääosia esittävät Camillo Pilotto, Enrico Glori ja Mario Ferrari. Se palkittiin Venetsian elokuvajuhlilla vuoden parhaana italialaisena elokuvana.


title: Abuna Messias

text: Yritettyään turhaan saada Italian hallituksen tuen toiminnalleen kardinaali Guglielmo Massaia lähtee Etiopiaan toiselle lähetysmatkalleen. Paikallisten abuna Messiaaksi kutsuma lähetyssaarnaaja ystävystyy tulevan keisarin, Šoan kuningas Menelikin kanssa. Koptilaisen kirkon päämies abuna Athanasius yrittää karkottaa Massaian, mikä johtaa sotaan Menelikin ja keisari Johanneksen välillä. Menelikin kärsittyä tappion Massaia lähtee pois maasta. Sitä ennen hän on asettanut tehtäväänsä Etiopian ensimmäisen paikallisen katolisen papin.


title: Abuna Messias

text: Mustavalkoinen "Abuna Messias" on kuvattu Itä-Afrikassa Cobbùn tasangolla ja Cercer-vuorilla. Sen tekemiseen osallistui 70 hengen näyttelijä- ja kuvausryhmä, 11 000 avustajaa ja 4 000 ratsumiestä. Elokuvan tarina on isä Callisto Vanzinin käsialaa. Vatikaania lähellä ollutta tuotantoyhtiötä rahoitti katolinen Pyhän Paavalin veljeskunta.


title: Abuna Messias

text: "Abuna Messias" on yksi harvoista elokuvista, joissa tuodaan selvästi esille Italian fasistien ja katolisen kirkon yhteiset poliittiset tavoitteet. Se kuvaa Massaian toimintaa Italian siirtomaavalloitusten esinäytöksenä, mitä elokuvan alkuperäinen vuosien 1935–1936 Italian–Etiopian sotaan sijoittuva prologi vielä selvästi alleviivaa. Alessandrinin ohjaustyön ansioita ovat suuret joukkokohtaukset ja kansatieteellisesti autenttiset musiikki- ja tanssiesitykset. Samaan aikaan siinä on paljon siirtomaaelokuvan tyypillisiä kliseitä kuten tyhmä mutta uskollinen alkuasukaspalvelija, seksikäs tumma prinsessa, kuninkaan lemmikkileopardi ja silmälappua kantava mustaksi maalattu roisto. Tyyliltään ja sisällöltään auttamattoman vanhentunut "Abuna Messias" oli käsikirjoittajana toimineen Vittorio Cottafavin elokuvauran lähtölaukaus.


title: Abuna Messias

text: Alessandrinin ohjaustyön ensi-ilta oli Venetsian elokuvajuhlilla, jossa se sai Mussolini-palkinnon vuoden 1939 parhaana italialaisena elokuvana. Elokuvaa levitettiin katolisissa piireissä, joissa se herätti huomiota vielä myöhempinäkin vuosina. Italian elokuvasensuuri kielsi "Abuna Messiaan" levityksen vuonna 1945, mutta salli sen kahta vuotta myöhemmin alaotsikolla "Vendetta africana". Ilmeisesti juuri tuolloin elokuvasta leikattiin pois vuosien 1935–1936 sodassa kuollutta sotilaspastori Reginaldo Giulianoa esittävä prologi ja kielteinen kommentti parlamentarismista.


title: Abuna Messias

text: Elokuvan alkuperäinen versio on restauroitu Italian kansallisessa elokuva-arkistossa. Pyhän Paavalin veljeskunnan vuonna 2010 julkaisema DVD perustuu kuitenkin huonokuntoiseen leikeltyyn kopioon.


title: Sarcolaenaceae

text: Sarcolaenaceae on pieni madagaskarilainen kasviheimo koppisiemenisten Malvales-lahkossa.


title: Sarcolaenaceae

text: Heimon kasvit ovat puita tai pensaita, tavallisesti ainavihantia, sienijuurellisia. Niiden aineenvaihduntatuotteita ovat syklopropenoidirasvahapot, ja niissä on kivisoluja (sklereidejä). Karvat ovat toisinaan tähtimäisiä. Lehdet ovat kahdessa rivissä; korvakkeet varisevat. Kukat sijaitsevat erilaisissa kukinnoissa, joissa on suojuslehtiä tukemassa yhtä tai kahta kukkaa. Verholehtiä on 3-5, terälehtiä viisi tai kuusi. Kukassa on mesiäiskehrä hetiön ulkopuolella. Heteitä on vähintään kymmenen, tavallisesti paljon, ja ne ovat toisinaan vaihtelevassa määrässä yhtyneet 5-10 kimpuksi tai ovat eripituisia. Yhdislehtisessä sikiäimessä on 1-5 emilehteä, jotka ovat tiheäkarvaisia. Sikiäimessä on periaatteessa aksiletyyppinen istukka. Vartalo on ontto, luotti pallomainen ja/tai enemmän tai vähemmän liuskainen, nystyinen. Siemenaiheita on yksi tai useampia kussakin emilehdessä. Hedelmä on tavallisesti avautuva ja sen suojana ovat laajentuneet kukan tukilehdet tai kehto (cupula); hedelmän sisäpinta on karvainen. Siemenetkin voivat olla karvaisia ja niissä on usein kirjava endospermi eli siemenvalkuainen. Sirkkalehdet ovat herttamaisia.


title: Sarcolaenaceae

text: Sarcolaenaceae kasvaa Madagaskarissa, enimmäkseen sen itä- ja keskiosissa.


title: Sarcolaenaceae

text: Heimoon kuuluu kahdeksan sukua ja 60 lajia. Lähimmät sukulaiset ovat päivännouto- ja siipipuukasvit (Cistaceae ja Dipterocarpaceae).


title: Sarcolaenaceae

text: Suvut ovat "Eremolaena" Baill., "Leptolaena" Thouars, "Mediusella" (Cavaco) Dorr, "Pentachlaena" H.Perrier, "Perrierodendron" Cavaco, "Rhodolaena" Thouars, "Sarcolaena" Thouars, "Schizolaena" Thouars, "Xyloolaena" Baill..


title: Wilhelm Gabriel Poppius

text: Wilhelm (Wille) Gabriel Poppius (26. maaliskuuta 1867 Nurmes – 7. toukokuuta 1939 Helsinki) oli suomalainen tullivirkamies ja kunnallispoliitikko. Hän oli tullihallituksen pääjohtaja.


title: Wilhelm Gabriel Poppius

text: Poppiuksen vanhemmat olivat piirilääkäri Wilhelm Gabriel Poppius ja Tekla Magdalena Streng. Poppius valmistui ylioppilaaksi Helsingin ruotsinkielisestä normaalilyseosta vuonna 1886. Hän suoritti yleisen oikeustutkinnon Helsingin yliopiston lainopillisessa tiedekunnassa vuonna 1890, ja hänet otettiin sen jälkeen auskultantiksi Viipurin hovioikeuteen. Vuosina 1891–1896 Poppius työskenteli apulaisena lakiasiantoimistossa Helsingissä ja hoiti samalla erinäisiä toimia Tullihallituksessa. Vuonna 1898 hän perusti Aarne Böökin kanssa lakiasiaintoimiston, johon myöhemmin liittyi osakkaaksi Einar Böök.


title: Wilhelm Gabriel Poppius

text: Vuonna 1892 Poppius nimitettiin Tullihallituksen kamarikirjuriksi ja vuonna 1900 Tullihallituksen apukamreeriksi. Hänet nimitettiin vuonna 1904 Kuopion kaupungin tullinhoitajaksi, jossa hän toimi sisällissodan päätymiseen asti, vaikkakin hänet syksyllä 1917 nimitettiin Helsinkiin hoitamaan ensin Tullihallituksen ylikamreerin ja myöhemmin viransijaisena pääjohtajan virkaa. Tullihallituksen vakinaiseksi pääjohtajaksi hänet nimitettiin vuoden 1918 lopussa. Poppius toimi Tullihallituksen pääjohtajana vuoden 1935 loppuun. Pääjohtajana hän edusti Suomen valtiota useissa salakuljetuksen vastustamiskonferensseissa ja tullineuvotteluissa, etenkin Ruotsin, Norjan ja Viron kanssa. Vuonna 1930 hän edusti Suomea Kansainliiton kutsumana asiantuntijana liikenne- ja kauttakulkukomissiossa Genevessä.


title: Wilhelm Gabriel Poppius

text: Kuopiossa asuessaan Poppius oli Kuopion kaupunginvaltuuston jäsenenä 1907–1913 ja 1915–1917. Vuosina 1908–1909 hän toimi valtuuston varapuheenjohtajana. Hän myös oli Kuopion säästöpankin hallituksen jäsenenä 1908–1917 ja puheenjohtajana vuodesta 1912 alkaen, sekä Pohjoismaiden pankin Kuopion konttorin valvojana 1908–1917. Henkivakuutusyhtiö Suomen hallintoneuvoston jäsenenä hän oli 1918–1939.


title: Wilhelm Gabriel Poppius

text: Poppius kuoli 7. toukokuuta 1939 Helsingin Kulosaaressa. Hänen puolisonsa oli vuodesta 1892 näyttelijätär Olga Vilhelmina Finne.


title: Nummila

text: Nummila on suomalainen sukunimi. Sen kantajia asuu erityisesti Varsinais-Suomessa ja Lohjan seudulla. Se muistuttaa suuresti sitä paljon yleisempää sukunimeä Nummela, jonka senkin kantajia asuu paljon Varsinais-Suomessa. Vastaavaa e:n ja i:n vaihtelua esiintyy myös sukunimien Mäkelä ja Mäkilä tapauksessa. Tunnettuja nimenkantajia:


title: Nummela (sukunimi)

text: Nummela on suomalainen sukunimi, jonka pohjana on talonnimi ja jolla on kantajia varsinkin Etelä-Hämeessä, Satakunnassa ja Etelä-Pohjanmaalla, jonkin verran myös Varsinais-Suomessa. Tunnettuja nimenkantajia:


title: Nelson Demarco

text: Nelson Walter Demarco Riccardi (6. helmikuuta 1925 Montevideo – 22. heinäkuuta 2009) oli uruguaylainen koripalloilija ja olympiamitalisti.


title: Nelson Demarco

text: Demarco saavutti olympiapronssia Uruguayn koripallomaajoukkueen pelaajana Helsingistä 1952 ja Melbournesta 1956. Lontoossa 1948 Uruguay sijoittui viidenneksi. Etelä-Amerikan mestaruuskilpailuista Uruguay voitti Demarcon aikakaudella neljä mestaruutta ja kerran hopeaa.


title: Héctor García

text: Héctor García Otero (s. 12. kesäkuuta 1926) on uruguaylainen aktiiviuransa lopettanut koripalloilija ja olympiamitalisti.


title: Héctor García

text: García saavutti olympiapronssia Uruguayn koripallomaajoukkueen pelaajana Helsingistä 1952 ja Melbournesta 1956. Lontoossa 1948 Uruguay sijoittui viidenneksi.


title: Parmen Timm

text: Parmen Timm (Thim) () oli Kauttuan ruukinpuiston patruuna.


title: Parmen Timm

text: Timmin vanhemmat olivat hatuntekijä, kauppias, rautaruukin omistaja Paul Timm ja Maria Magdalena Hilcke. Isänsä aiemmin omistaman Euran Kauttuan rautaruukin Timm vuokrasi 30. elokuuta 1739 kuudeksi vuodeksi, hoidettuaan sitä jo saman ajan aikaisemmin. Lunastettuaan isänsä kuoltua 1741 ruukin osuudet itselleen hän kunnosti kankipajan, uudisti tuotantoa sekä korjasi ja rakennutti ruukin alueella rakennuksia. 1744 hän anoi lupaa nippuvasarapajalle, joka valmistui 1746, mutta aloitti toiminnan hiilen saannin ongelmien takia vasta 1750-luvun alkuvuosina Timmin jo kuoltua 1750. Hän oli kuitenkin onnistunut vakiinnuttamaan Kauttuan ruukin aseman ja kaksinkertaistamaan sen arvon. Timmin kuoltua hänen leskensä ja tämän uusi puoliso hovioikeudenneuvos Lars Magnus Nordstedt johtivat ruukin toimintaa, vuodesta 1766 taas Timmin poika Johan Parmen Timm (k. 1801).


title: Parmen Timm

text: Timmin puoliso vuodesta 1741 oli Maria Haartman (1722-1773).


title: Salatut elämät (esityskausi 2000–2001)

text: Salattujen elämien kolmas esityskausi esitettiin MTV3-kanavalla syksystä 2000 kevääseen 2001.


title: Sergio Matto

text: Sergio Armando Matto Suárez (s. 13. lokakuuta 1930 Las Piedras) on uruguaylainen aktiiviuransa lopettanut koripalloilija ja olympiamitalisti.


title: Sergio Matto

text: Matto saavutti olympiapronssia Uruguayn koripallomaajoukkueen pelaajana Helsingistä 1952 ja Melbournesta 1956. Roomassa 1960 Uruguay sijoittui kahdeksanneksi.


title: Salatut elämät (esityskausi 2001–2002)

text: Salattujen elämien neljäs esityskausi esitettiin MTV3-kanavalla syksystä 2001 kevääseen 2002.


title: Maalaisaateli

text: Maalaisaateli () tarkoittaa alempaa englantilaista aatelia. 1700-luvun alkupuolella maalaisaateli määriteltiin maanomistukseen perustuvan vaikutusvallan avulla. Maalaisaateli on ryhmänä epämääräinen ja sen sisältö on muuttunut ajan myötä. 1700-luvulla siihen voitiin sisällyttää myös papisto, suoraan maataloutta palvelevan kuljetusalan ja teollisuuden omistajat kuten satula- ja vaunusepät sekä maataloustuotteita jalostaneen teollisuuden, kuten olutpanimojen, parkitsimoiden, villateollisuuden ja vastaavien omistajat. Maalaisaatelilla oli paljon valtaa 1700-luvulla Englannin ollessa vielä maatalousvaltainen valtio. Kun tarkoitetaan pelkästään maata omistavaa maa-aatelia, voidaan käyttää nimitystä "landed gentry". Englantilaisen maalaisaatelin arvonimiä ovat baronetti ("baronet"), ritari ("knight"), esquire ja gentleman. Maalaisaatelia ei lueta pääreihin eivätkä he päässeet parlamentin ylähuoneeseen. Lordien nuoremmat pojat kuuluvat myös gentryyn.


title: Maalaisaateli

text: Vastaavia ylimystö- ja aateliryhmiä löytyy muistakin Euroopan maista, esimerkiksi Ruotsin rälssi ja Saksan junkkerit.


title: Maalaisaateli

text: Maa-aatelilla on ollut paljon merkitystä Englannin maanomistukseen. Heikkojen kuninkaiden aikana keskiajalla noin kahdensadan linnanherran maanhallinta kehittyi maanomistukseksi. Vanhin poika peri maan ja jatkoi feodaalisia velvotteita. Feodaaliajan jälkeen maa-aateli asetti metsästysoikeuksien nojalla kulkurajoituksia mailleen ja kiisti jokamiehenoikeudet. Omistuksen keskittyminen jatkui 1800-luvulla, kun maatalouden koneellistuminen vähensi työvoiman tarvetta ja vuokraviljelijät tulivat tarpeettomiksi. 1900-luvulla maatalouden tehotuotanto teki pienviljelystäkin kannattamatonta ja maanomistus keskittyi yhä enemmän. Omistajasuvuista kehittyi ylhäinen maa-aateli (landowning gentry).


title: Salatut elämät (esityskausi 2002–2003)

text: Salattujen elämien viides esityskausi esitettiin MTV3-kanavalla syksystä 2002 kevääseen 2003.


title: Gillingham FC

text: Gillingham Football Club on jalkapallojoukkue Gillinghamista, Kentistä, Englannista. Seura perustettiin vuonna 1893 ja on ainoa Kentin alueelta oleva jalkapalloseura Football Leaguen joukkue. Gillingham pelaa Englannin kolmanneksi korkeimmalla sarjatasolla, ykkösliigassa, jonne se nousi keväällä 2013. Priestfield Stadium on toiminut Gillinghamin kotikenttänä seuran perustamisesta lähtien.


title: Gillingham FC

text: Seura perustettiin vuonna 1893 nimellä New Brompton FC. Vuonna 1912 seuran nimi päätettiin vaihtaa Gillinghamiksi. Seura liittyi vuonna 1920 Football Leagueen, josta joukkue pudotettiin kauden 1937–1938 jälkeen. Gillingham palasi uudelleen Football Leagueen vuonna 1950. Gillingham pelasi vuoteen 1959 asti 3. divisioonassa, josta se putosi kauden 1958–1959 päätteeksi 4. divisioonaan. Gillingham vuorotteli tämän jälkeen useiden vuosikymmenten ajan kolmannen ja neljännen divisioonan välillä. Talousongelmat varjostivat välillä seuran toimintaa. Kaudella 1999–2000 Gillingham eteni 2. divisioonassa aina nousukarsintoihin Wigan Athleticia vastaan. Ottelun varsinainen peliaika päättyi tasan 1–1. Jatkoajan jälkeen Gillingham voitti ottelun 3–2 ja eteni ensimmäistä kertaa seuran historiassa Englannin 1. divisioonaan. Gillingham putosi mestaruussarjasta vasta kauden 2004–2005 päätteeksi. Kauden 2007–2008 päätteeksi Gillingham putosi ykkösliigasta Englannin kakkosliigaan. Viimeisten vuosien aikana Gillingham on vuorotellut ykkösliigan ja kakkosliigan välillä mutta kaudesta 2013–2014 alkaen se on pysynyt ykkösliigassa.


title: Salatut elämät (esityskausi 2003–2004)

text: Salattujen elämien kuudes esityskausi esitettiin MTV3-kanavalla syksystä 2003 kevääseen 2004.


title: Salatut elämät (esityskausi 2004–2005)

text: Salattujen elämien seitsemäs esityskausi esitettiin MTV3-kanavalla syksystä 2004 kevääseen 2005. Kaudella nähtiin sarjan 1000. jakso.


title: Salatut elämät (esityskausi 2005–2006)

text: Salattujen elämien kahdeksas esityskausi esitettiin MTV3-kanavalla syksystä 2005 kevääseen 2006.


title: Scandinavian Defendo

text: Scandinavian Defendo on suoraviivainen ja yksinkertainen itsepuolustuslaji sekä voimankäyttöjärjestelmä. Laji on suomalaislähtöinen ja kehitetty Jyrki Saarion johdolla. Defendoa harrastatetaan Suomessa yli 20 seurassa ja lisäksi myös muun muassa Unkarissa, Puolassa, Irlannissa, Ruotsissa, Tšekissä, Ranskassa, Iso-Britanniassa ja USA:ssa . Scandinavian Defendon kansainvälinen kattojärjestö on vuodesta 2009 lähtien ollut Defendo Alliance ja Suomessa Scandinavian Defendo Finland ry.


title: Scandinavian Defendo

text: Scandinavian Defendon itsepuolustustustekniikoista on kehitetty myös eri ammattiryhmille tarkoitettuja voimankäyttöjärjestelmiä (Blue, Green, White). Ne täydentävät Defendon perustekniikoita kunkin ammattiryhmän erityistarpeilla.


title: Scandinavian Defendo

text: Scandinavian Defendo ei perustu suoranaisesti mihinkään aikaisempaan lajiin tai suuntaukseen, vaan sen perustana on Jyrki Saarion lähes neljänkymmenen vuoden kokemus maailman tehokkaimmista itsepuolustusjärjestelmistä. Hänen johdollaan kehitystyöhön on osallistunut myös lukuisia muita itsepuolustus-, kamppailu- ja voimankäyttökouluttajia. Scandinavian Defendo pohjautuu todellisessa elämässä saatuihin kokemuksiin, joita analysoimalla järjestelmään on valittu todellisissa voimankäyttötilanteissa toimivia itsepuolustustekniikoita ja -ratkaisumalleja.


title: Scandinavian Defendo

text: Jyrki Saariolle on myönnetty ohjaajan pätevyys yli kymmenessä maailmanlaajuisessa lähitaistelu-, itsepuolustus- ja kamppailulajissa. Hän on opiskellut ja harjoitellut itsepuolustus- ja kamppailulajeja lukuisissa maissa ja maanosissa, ja on mm. Israelista lähtöisin olevan Krav Magan Euroopan pioneereja. Hänelle on myönnetty myös muiden muassa viiden danin mustavyö Kickboxingissa.


title: Scandinavian Defendo

text: Nimeä Scandinavian Defendo on käytetty vuodesta 2005 alkaen. Defendo on latinaa, ja se tarkoittaa “puolusta” tai “suojele”.


title: Scandinavian Defendo

text: Scandinavian Defendon tekniikat perustuvat ihmisten luontaisiin puolustusreaktioihin. Hyökkääjää ei esimerkiksi yritetä vahingoittaa mahdollisimman nopeasti tai maksimaalisesti. Defendossa pyritään ensin tekemään mahdollisimman luonnollinen puolustautuminen, kontrolloimaan hyökkääjää ja vasta sen jälkeen tekemään riittävän voimakas vastahyökkäys. Defendossa on 65 perustekniikkaa, joita sovelletaan mahdollisimman moneen uhkaan. Defendossa harjoittellaan myös puolustautumista mm. veistä ja aseuhkaa vastaan. Laji kehittyy harrastajien omien kokemusten kautta ja tekniikoita on muutettu vuosien varrella.


title: Scandinavian Defendo

text: Defendon mukaan toimivan itsepuolustuksen kolme peruskiveä ovat:Kaikkia kolmea peruskiveä tulee harjoitella tasapuolisesti. Tähän päästään todenmukaisilla harjoitteilla, jotka ovat riittävän fyysisiä ja tukevat toinen toisiaan. Harjoittelulla pyritään jäljittelemään todellista tilannetta.


title: Scandinavian Defendo

text: Scandinavian Defendossa on kuusi oppilastasoa:


title: Scandinavian Defendo

text: ja kolme ohjaajatasoa:


title: Scandinavian Defendo

text: Lisäksi kokeneet oppilaat tai ohjaajat voivat suorittaa Defendo REDin - Defendon mustan vyön. Lajissa voi kouluttautua myös Defendo Blue -voimankäyttöohjaajaksi.


title: Scandinavian Defendo

text:
R.A.I.D (Research and International Development) -ryhmää kuuluvat kokeneet RED-tason omaavat ohjaajat vastaavat Defendon kehittämisestä.
I.D.D.I (International Division of Defendo Instructors) -ryhmän jäsenet vastaavat Defendon kehittämisestä ja kouluttumisesta kansainvälisellä tasolla.


title: Scandinavian Defendo

text: Defendo Blue on tarkoitettu erityisesti järjestyksenvalvontatehtävissä toimiville kontrollialan ammattilaisille (poliisit, vartijat, järjestyksenvalvojat ym.). Bluessa keskitytään kuljetus- ja hallintaotteisiin, raudoittamiseen ja voimankäyttövälineiden käyttöön (mukaan lukien ampuma-ase). Defendo Bluen pääkouluttajana toimii Antti Nurmi.